Δημιουργηθηκε στις Κυριακή, 11 Μαρτίου 2018 17:53\n«Ελλάδα και Μακεδονία, το βάρος του ονόματος»\nΤην Δευτέρα 5 Μάρτη, στο σινε Κουλτούρα, στα Σκόπια, έγινε διεθνιστική συγκέντρωση αριστερών οργανώσεων από τη Μακεδονία και την Ελλάδα με θέμα «Ελλάδα και Μακεδονία, το βάρος του ονόματος». Την συγκέντρωση οργάνωσε η Μακεδονική οργάνωση Λέβιτσα (Αριστερά) και από Ελλάδα συμμετείχε το ΕΕΚ, η ΟΚΔΕ-Σπάρτακος, το ΝΑΡ και η ΔΕΑ.\nΗ εκδήλωση καλύφθηκε δημοσιογραφικά από τηλεοπτικό κανάλι. Η συγκέντρωση ξεκίνησε με την Διεθνή που την τραγούδησαν μαζί οι σύντροφοι Μακεδόνες και Έλληνες σε έντονα συγκινητική ατμόσφαιρα. Στη συνέχεια δόθηκε ο λόγος στους Έλληνους συντρόφους με πρώτο ομιλητή τον εκπρόσωπο του Εργατικού Επαναστατικού Κόμματος.\nΟ σύντροφος Γρ. Δαφνής ξεκίνησε την ομιλία του με την προσφώνηση «Συντρόφισσες και Σύντροφοι Μακεδόνες» κι εκφράζοντας τις ευχαριστίες του στη Λέβιτσα για την πρωτοβουλία που πήρε να οργανώσει αυτήν την διεθνιστική συνάντηση. Είπε ότι είναι τιμή για το ΕΕΚ να βρίσκεται σε αυτήν την συγκέντρωση.\nΣτη συνέχεια αναφέρθηκε στην εποχή που ζούμε ως εποχή μεγάλων αντιφάσεων που εκρήγνυνται και δημιουργούν αντεπαναστατικούς κινδύνους αλλά και επαναστατικές ευκαιρίες. Τα Βαλκάνια, για άλλη μια φορά, αποσταθεροποιούνται, τα σύννεφα πυκνώνουν και κινδυνεύουν να πάρουν φωτιά. Τα Βαλκάνια είναι το σταυροδρόμι των διεθνών αντιφάσεων, όπως αυτές αναπτύσσονται από:\nΤο χάος στη Μέση Ανατολή με τον πόλεμο, την διάλυση κρατικών δομών σε Συρία, Ιράκ, Αφγανιστάν, Λιβύη κ.ά, με τις γενοκτονίες, τις καταστροφές που δημιουργούν ένα τεράστιο κύμα προσφυγιάς.\nΤην αποσταθεροποίηση στην Αν. Ευρώπη με επίκεντρο τον πόλεμο στην Ουκρανία\nΤην αποσυνθετική πολιτική και οικονομική κρίση στην Ε.Ε.\nΈτσι λοιπόν το λεγόμενο πρόβλημα του ονόματος για την Μακεδονία εμφανίζεται, όχι τυχαία τώρα, αλλά σύμφωνα με τις ανάγκες και τις συνωμοσίες του ιμπεριαλισμού:\nαπό τη μια του ΝΑΤΟ που στόχο έχει να ενδυναμώσει το ρόλο του στα Βαλκάνια με την περικύκλωση, με στρατιωτικές βάσεις, του χώρου της πρώην ΕΣΣΔ και τον έλεγχο των ενεργειακών οδών από Αν. Ευρώπη, Αν. Μεσόγειο και Μέση Ανατολή.\nαπό την άλλη της Ε.Ε που θέλει να εξαπλωθεί προς τα Δυτικά Βαλκάνια, ενσωματώνοντας 6 χώρες της πρώην Γιουγκοσλαβίας και την Αλβανία μέχρι το 2025 επιχειρώντας α) να αντιστρέψει τις διαλυτικές τάσεις στο εσωτερικό της και β) να ασφαλίσει το φρούριο Ευρώπη από τις προσφυγικές ροές που έρχονται από τις χώρες - θύματα της.\nΟι επεμβάσεις των ιμπεριαλιστών στα Βαλκάνια γίνονταν πάντα μέσω των ντόπιων τοπαρχών με την ταυτόχρονη προώθηση των δικών τους ληστρικών συμφερόντων, με όπλο τον εθνικισμό.\nΟι εθνικισμοί στρέφουν τον ένα λαό ενάντια στον άλλο προετοιμάζοντας πολέμους και δεινά. Σε περιόδους μαζικής ανεργίας, φτώχειας και εξαθλίωσης ο εθνικισμός είναι συγχρόνως μηχανισμός πολιτικού αποπροσανατολισμού της μαζικής δυσφορίας και μηχανισμός κοινωνικού ελέγχου των μαζών.\nΠροϋπόθεση της Διεθνιστικής δράσης του επαναστατικού κινήματος είναι η αναγνώριση των δικαιωμάτων των άλλων λαών, η αναγνώριση και ο σεβασμός των μειονοτήτων (ιδιαίτερα για την μακεδονική μειονότητα στην Ελλάδα που για την άρχουσα τάξη αλλά δυστυχώς και για τον γραμματέα του ΚΚΕ Δημ. Κουτσούμπα, απλά δεν υπάρχει) και η αναγνώριση του δικαιώματος της αυτοδιάθεσης των λαών.\nΕίναι αυτόνοητο το δικαίωμα χρήσης του ονόματος Μακεδονία «κανένας λαός δεν είναι ελεύθερος εάν θέλει να ονοματίσει ή να υποδουλώσει άλλο λαό».\nΙδιαίτερα για έναν ιστορικό λαό, τον μακεδονικό λαό, που η σχέση του με την ιστορία σημαδεύεται και σφυρηλατείται από δύο επαναστατικά κινήματα στον 20ο αιώνα:\nΤην επανάσταση του Ίλιντεν, το 1903, ενάντια στην οθωμανική αυτοκρατορία που προσπάθησε να ενώσει τους λαούς, ακόμα και τους Τούρκους, ενάντια στους δυνάστες (αλλά τότε το ελληνικό καθεστώς πήρε θέση στο πλευρό του Σουλτάνου).\nΤην Λαϊκή Αντιφασιστική Συνέλευση του 1944, των παρτιζάνων της Μακεδονίας, που αποτελούσε μέρος της μεγάλης Γιουγκοσλάβικης επανάστασης.\nΑπό αυτή την σκοπιά ο ελληνικός εθνικισμός δεν είναι απλά επικίνδυνος και αντιδραστικός αλλά και πλήρως ανιστόρητος.\nΤα μαζικά εθνικιστικά συλλαλητήρια στην Αθήνα και Θεσσαλονίκη, μικρότερα από ό,τι περίμεναν οι διοργανωτές τους, που υποστηρίχτηκαν από αντιδραστικούς εθνικιστές, τον σκοταδιστικό κλήρο και τους φασίστες, με χρηματοδότηση του μεγάλου κεφαλαίου και από πλούσιους Έλληνες της Αμερικής, ήταν βαθιά αντιδραστικά καθώς ρίχνουν νερό στον μύλο του φασισμού παρότι ένα μεγάλο μέρος του πλήθους ήταν παρασυρμένοι και συγχυσμένοι. Η θέση όμως, ενός κομματιού της αριστεράς, ότι πρέπει να είμαστε ανεκτικοί σε αυτά τα συλλαλητήρια γιατί πήρε μέρος ένα παρασυρμένο πλήθος του λαού στην πραγματικότητα είναι συγκάλυψη του εθνικισμού. Το ΕΕΚ μαζί με άλλες οργανώσεις οργάνωσε αντισυγκεντρώσεις ενάντια στους εθνικιστές και στους φασίστες.\nΤα Βαλκάνια όμως απειλούνται και από την επικίνδυνη επιδείνωση των ελληνοτουρκικών σχέσεων, με συνεχείς παραβιάσεις εναερίου χώρου, συγκρούσεις πολεμικών πλοίων και απειλές για θερμά ένοπλα επεισόδια. Την ευθύνη αυτής της επιδείνωσης φέρνει από την μια η αντιδραστική κυβέρνηση Ερντογάν, που με τους πολεμικούς τυχοδιωκτισμούς της ενάντια στους λαούς της Συρίας και του Κουρδιστάν, έχει αποσταθεροποιήσει τη θέση της και για αυτό γίνεται επικίνδυνη. Από την άλλη μεγάλη ευθύνη έχει η κυβέρνηση Τσίπρα.\nΟ Τσίπρας, προδίδοντας τις προσδοκίες ενός λαού, επιβάλλοντας ένα τρισχειρότερο μνημόνιο σπέρνοντας φτώχεια και εξαθλίωση στην πλειοψηφία του ελληνικού λαού, δεν είναι όπως θέλει να εμφανίζεται αμυνόμενος στον εθνικισμό και τον ιμπεριαλισμό. Μετά την επίσκεψή του στην Αμερική και τις αγκαλιές με τον Τραμπ, σταθεροποίησε τις αμερικάνικες βάσεις στην χώρα ανοίγοντας και νέες, παίζει πρωταγωνιστικό ρόλο στα σχέδια και τις συνωμοσίες του ιμπεριαλισμού στην περιοχή.\nΣτο Αιγαίο και τη Μεσόγειο προωθώντας την «φιλία» και την συμμαχία με την Κύπρο, την Αίγυπτο του δικτάτορα Αλ Σίσυ και με το Ισραήλ του σφαγέα του παλαιστινιακού λαού Νετανιάχου, πυροδοτεί την σύγκρουση με την Τουρκία φέρνοντας το χάος της Μ. Ανατολής στα Βαλκάνια.\nΣτην Μακεδονία σε συνεργασία με τον Ζάεφ προωθεί την λύση του «προβλήματος» για τους σκοπούς του ΝΑΤΟ και με χρονικό ορίζοντα την σύνοδο του ΝΑΤΟ το καλοκαίρι.\nΗ κυβέρνηση Τσίπρα, είναι ο πιστός φίλος των ιμπεριαλιστών και εγγυητής των συμφερόντων τους, θέλει να εμφανίσει ένα ηγεμονικό προφίλ στα Βαλκάνια, προωθώντας τα συμφέροντα της ελληνικής μπουρζουαζίας. (έτσι ενώ ο Βερόπουλος χρεοκόπησε στην Ελλάδα αφήνοντας χρέη και απλήρωτους εργαζόμενους, εδώ εμφανίζεται ως μια υγιής καπιταλιστική αλυσίδα). Αυτή την πολιτική την έχουν πληρώσει πολύ ακριβά οι λαοί των Βαλκανίων και ιδιαίτερα ο ελληνικός λαός με την εκστρατεία στην Τουρκία, την ήττα, την Μικρασιατική καταστροφή το 1921 και με 1.500.000 πρόσφυγες.\nΕίναι φανερό ότι καμιά αστική τάξη και κανένας εθνικισμός (ούτε ο Ελληνικός, ούτε ο Τούρκικος, ούτε ο Σέρβικος, ούτε ο Βουλγάρικος, ούτε ο οποιοσδήποτε άλλος) δεν μπορεί να δώσει ένα μέλλον στα Βαλκάνια χωρίς πολέμους καταστροφές και φρίκη.\nΜόνο η εργατική τάξη επικεφαλής των λαϊκών στρωμάτων, μπορεί να εξασφαλίσει ένα μέλλον ειρήνης και προόδου των λαών, παίρνοντας την εξουσία, υπερασπιζόμενη το δικαίωμα αυτοπροσδιορισμού και αυτοδιάθεσης των λαών σε μια Βαλκανική Σοσιαλιστική Ομοσπονδία χωρίς αφεντικά, κεφάλαιο, ΝΑΤΟ, Ε.Ε και φασίστες.\nΑπό αυτήν την σκοπιά είναι πλήρως επίκαιρα τα λόγια του Τρότσκι το 1912-1913, κατά την διάρκεια των Βαλκανικών πολέμων, που έλεγε ότι «η πραγματική λύση του Bαλκανικού Zητήματος βρίσκεται σε πλήρη αντίθεση με τα συμφέροντα των ευρωπαϊκών δυναστειών και χρηματιστηρίων. Oι Mεγάλες Δυνάμεις είχαν πάντοτε άμεσο συμφέρον να θέτουν τους βαλκανικούς λαούς και κράτη αντιμέτωπα μεταξύ τους, να τα αποδυναμώνουν, για να τα θέσουν κάτω από την οικονομική και πολιτική τους επιρροή. H μοναδική διέξοδος από αυτό το χάος εθνών και κρατών, από αυτό το αιματηρό κουβάρι της βαλκανικής ζωής, είναι η ένωση όλων των λαών της χερσονήσου σε μια οικονομική και πολιτική ενότητα, στη βάση της εθνικής αυτονομίας των συστατικών της μερών. H κρατική ενότητα της Bαλκανικής Xερσονήσου μπορεί να επιτευχθεί με δύο τρόπους: είτε από τα πάνω, με την επέκταση ενός βαλκανικού κράτους, όποιου αποδειχθεί ισχυρότερο, εις βάρος των πιο αδύναμων και αυτός είναι ο δρόμος του πολέμου, της εξολόθρευσης και καταπίεσης των ανίσχυρων εθνών, ένας δρόμος που παγιώνει τον μοναρχισμό και το μιλιταρισμό -είτε από τα κάτω, μέσω της συνένωσης των ίδιων των λαών- αυτός είναι ο δρόμος της επανάστασης, ο δρόμος που σημαίνει την ανατροπή των βαλκανικών δυναστειών και το ξεδίπλωμα του λάβαρου της βαλκανικής ομοσπονδιακής δημοκρατίας.»\nΣτη συνέχεια πήραν το λόγο οι άλλοι εκπρόσωποι των ελληνικών οργανώσεων και η εκδήλωση έκλεισε με την τοποθέτηση της Λέβιτσα. Ακολούθησε συζήτηση που στο κέντρο της είχε την καταπίεση της μακεδονικής μειονότητας, τον βαλκανικό χαρακτήρα των επαναστάσεων του Ίλιντεν αλλά και της ελληνικής επανάστασης του1821 και το όραμα του Ρήγα.\nΠοια είναι η Λέβιτσα\nΗ Λέβιτσα (Αριστερά), είναι ένα μέτωπο οργανώσεων (LEHKA, CRVENI, MUGRA). Είναι η μοναδική οργάνωση της Αριστεράς στην Μακεδονία. Η πολιτική της είναι ενάντια στον εθνικισμό, το ΝΑΤΟ και παλεύει για το σοσιαλισμό μέσα στους αγώνες της εργατικής τάξης και στα κινήματα. Ένα από τα πιο σημαντικά κινήματα, είναι η πάλη των τοπικών κοινωνιών, στην περιοχή της Γευγελής, στα σύνορα με την Ελλάδα, ενάντια στην καταστροφική διαδικασία εξόρυξης χρυσού και χαλκού, όπως στις Σκουριές.\nΗ πάλη ενάντια στον δικό τους εθνικισμό, όπως τόνισαν και στην συγκέντρωση, είναι στο κέντρο της πολιτικής τους δραστηριότητας. Οι ανιστόρητες γελοιότητες περί του Μεγαλέξανδρου, του Ήλιου Βεργίνας κ.λπ., κρύβουν την διαρκή επίθεση ενάντια στο επαναστατικό παρελθόν και τις επαναστατικές παραδόσεις ακολουθώντας ακροδεξιά κατευθυνση. Η κυβέρνηση του σοσιαλδημοκράτη -αλά Μπλερ- Ζάεφ, στηρίζεται στο μειονοτικό αλβανικό κόμμα (ένα δεξιό κόμμα που στηρίζει και συμμετέχει σε όλες τις κυβερνήσης είτε του εθνικιστή Γκρουέτσφκι είτε του «σοσιαλδημοκράτη» Ζάεφ. Οι ηγέτες του είναι μπλεγμένοι σε σκάνδαλα και διαφθορά και αυτοί πίεσαν για την αναγνώριση του Κοσσόβου, δημιουργώντας σοβαρά προβλήματα σχέσεων με την Σερβία). Η κυβέρνηση είναι πλήρως υποταγμένη στις επιλογές του ΝΑΤΟ και των ιμπεριαλιστών. Η Λέβιτσα παλεύει ενάντια στην κυβέρνηση Ζάεφ, καλώντας σε δράση ενάντια σε οποιαδήποτε συμφωνία με τον ιμπεριαλισμό, καλώντας σε διεθνιστική δράση στα Βαλκάνια.\nΗ Λέβιτσα είναι μια πανεθνική δικτύωση και έχει ιδιαίτερη ανάπτυξη τον τελευταίο καιρό. Στις τελευταίες εκλογές πήρε το 1,2% των ψήφων γύρω στους 20.000 ψήφους.\nΚράτηση συντρόφου του ΕΕΚ από τους Μακεδόνες στα σύνορα\nΚατά την διάρκεια του ταξιδιού των εκπροσώπων του ΕΕΚ προς τα Σκόπια, με το λεωφορείο της γραμμής, στα σύνορα της Μακεδονίας, από την πλευρά των Μακεδόνων ζητήθηκε από τον σ. Δαφνή Γρηγόρη να κατέβει από το λεωφορείο γιατί υπήρχε κάποιο πρόβλημα.\nΌταν ζητήθηκε από τους τελωνειακούς να μας πουν ποιο είναι το πρόβλημα, η απάντηση ήταν ότι το όνομα του συντρόφου ήτανε γραμμένο στο computer τους. Γιατί ήταν γραμμένο; Δεν ξέρουμε, ήταν η απάντηση.\nΑφού ζήτησαν να τους πούμε πού πάμε και πού θα μείνουμε και πήραν τις απαντήσεις συνέχισαν να κωλυσιεργούν χωρίς λόγο. Τότε τους δηλώσαμε ότι το ζήτημα είναι πολιτικό και ότι αν δεν επιτρέψουν την είσοδο του συντρόφου στην Μακεδονία θα είναι σκάνδαλο όπου την ευθύνη θα έχουν οι Μακεδονικές αρχές. Μετά από αυτό επέτρεψαν στο σύντροφο την είσοδο του.


Στο χέρι της Ουνιόν Σάντα Φε | Gaming365\nΣτο χέρι της Ουνιόν Σάντα Φε\nΣάββατο 11 Αυγούστου 2018, 12:17\n21:30 ΟΥΝΙΟΝ ΣΑΝΤΑ ΦΕ – ΑΛΝΤΟΣΙΒΙ\nΠαιχνίδι για την 1η αγωνιστική του αργεντίνικου πρωταθλήματος, που θα διεξαχθεί στο «Εστάδιο 15 δε Αμπρίλ», έδρα της Ουνιόν Σάντα Φε και σε απόσταση 770 χιλιομέτρων από το «Εστάδιο Χοσέ Μαρία Μινέγια», έδρα της Αλντοσίβι.\nΗ Ουνιόν Σάντα Φε προέρχεται από μια ακόμη αξιόλογη σεζόν. Τερμάτισε στα μισά του βαθμολογικού πίνακα και αυτός είναι και ο στόχος για το νέο πρωτάθλημα. Η παραμονή του Λέο Μαδελόν στον πάγκο της, η διατήρηση του μεγαλύτερου μέρους του κορμού του ρόστερ σε συνδυασμό με την δύναμη της έδρας της είναι πολύ πιθανό να την οδηγήσουν και πάλι στην επίτευξη του στόχου της.\nΤο πρόβλημα της «Τατένγκε» είναι πως έχει να παίξει επίσημο ματς εδώ και περισσότερους από δύο μήνες. Οπότε υπάρχει μια μικρή ανησυχία στο εσωτερικό της για την κατάσταση στην οποία θα παρουσιαστεί αλλά παράλληλα υπάρχει και εμπιστοσύνη στην δουλειά που έγινε στην διάρκεια της προετοιμασίας αλλά και στα όσα καλά έδειξε στα φιλικά παιχνίδια που έδωσε.\nΣτο αγωνιστικό σκέλος, τώρα, ο προπονητής της Ουνιόν Σάντα Φε, Λέο Μαδελόν, υπολογίζει κανονικά στον βασικό στράικερ Σολδάνο που συζητιόταν για μεταγραφή στο εξωτερικό. Επιπλέον, υπολογίζει στα καλύτερα καινούρια αποκτήματα όπως είναι ο μπακ Κορβαλάν και ο χαφ Ασεβέδο.\nΗ Αλντοσίβι επέστρεψε στην πρώτη κατηγορία του ποδοσφαίρου της Αργεντινής έπειτα από μια σεζόν στα δύσκολα γήπεδα της δεύτερης κατηγορίας. Ο στόχος της φυσικά για την Superliga 2018-19 δεν είναι άλλος από την παραμονή στην κατηγορία. Επειδή αρχίζει με μεγάλο μειονέκτημα σε σύγκριση με τις υπόλοιπες που παλεύουν για την παραμονή έχει ανάγκη τους βαθμούς από τώρα κιόλας.\nΓνωρίζοντάς το αυτό, η διοίκηση έδωσε στον προπονητή Γκουστάβο Αλβαρες ό,τι εκείνος ζήτησε όσον αφορά το μεταγραφικό κομμάτι. Η Αλντοσίβι σχεδόν άλλαξε το... ρόστερ της αφού απέκτησε ποδοσφαιριστές που διαθέτουν εμπειρία από την πρώτη κατηγορία, αλλά και περισσότερη ποιότητα από την πλειονότητα των παικτών που βρίσκονταν στο ρόστερ της.\nΣτο αγωνιστικό σκέλος, τώρα, ο προπονητής της Αλντοσίβι, Γκουστάβο Αλβαρες, καλείται να συνθέσει γρήγορα ένα αποτελεσματικό σύνολο προκειμένου η ομάδα να παρουσιαστεί ανταγωνιστική. Στο τέλος του Ιουλίου, πάντως, δεν ήταν έτοιμη και αποκλείστηκε από την Ολίμπο (2η Κατ.) από το Κύπελλο Αργεντινής (4-3 πέν., 1-1 κ.δ.).\nΗ σταθερότητα της Ουνιόν Σάντα Φε και η δύναμη της έδρας της την καθιστούν φαβορί στην αναμέτρηση. Περιμένουμε ματς όπου θα επιδιώξει να αναλάβει από την αρχή την επιθετική πρωτοβουλία.\n23:45 ΠΑΤΡΟΝΑΤΟ – ΚΟΛΟΝ ΣΑΝΤΑ ΦΕ\nΠαιχνίδι για την 1η αγωνιστική του αργεντίνικου πρωταθλήματος, που θα διεξαχθεί στο «Εστάδιο Πρεσμπίτερο Μπαρτολομέ Γκρέλα», έδρα της Πατρονάτο και σε απόσταση 36 χιλιομέτρων από το «Εστάδιο Μπριγαδιέρ Χενεράλ Εστανισλάο Λόπες», έδρα της Κολόν Σάντα Φε.\nΗ Πατρονάτο την προηγούμενη αγωνιστική περίοδο γλίτωσε τον υποβιβασμό κάνοντας μια αξιοπρεπή πορεία στην Superliga 2017-18. Αυτή την σεζόν μάλλον θα χρειαστεί κάτι παραπάνω. Αρχίζει το πρωτάθλημα με έναν πόντο αβάντα σε σχέση με την πρώτη ομάδα που βρίσκεται εντός της επικίνδυνης ζώνης στην ειδική βαθμολογία παραμονής/υποβιβασμού.\nΗ διοίκηση της κατάλαβε με το τέλος του προηγούμενου πρωταθλήματος πως ή ανεβάζει το επίπεδο του ρόστερ ή πολύ δύσκολα θα κρατηθεί στην κατηγορία το κλαμπ. Η παραμονή του Χουάν Πάμπλο Πουμπίδο στον πάγκο αφού έβγαλε όλη την περασμένη σεζόν στον σύλλογο είναι επίσης πλεονέκτημα. Αποκτήθηκαν καλοί ποδοσφαιριστές όπως ο χαφ Σπερδούτι και ο στράικερ Ρεσκαλδάνι.\nΣτο αγωνιστικό σκέλος, τώρα, ο προπονητής της Πατρονάτο, Χουάν Πάμπλο Πουμπίδο, αναμένεται να παρατάξει ό,τι καλύτερο διαθέτει με την ομάδα του να είναι πιο έτοιμη τώρα σε σύγκριση με το τέλος Ιουλίου που έχασε με 2-1 από τη Σαν Μαρτίν Τουκουμάν και αποκλείστηκε από τη συνέχεια του Κυπέλλου Αργεντινής.\nΡΕΠΟΡΤΑΖ ΚΟΛΟΝ ΣΑΝΤΑ ΦΕ\nΗ Κολόν Σάντα Φε μπαίνει στο νέο πρωτάθλημα ενθουσιασμένη για όσα εκτιμά πως μπορεί να καταφέρει. Αυτό θα είναι το 3ο επίσημο παιχνίδι της στην τρέχουσα αγωνιστική περίοδο. Είχε προηγηθεί η νίκη – πρόκριση επί της Ντεπορτίβο Μορόν (2η Κατ.) για το Κύπελλο Αργεντινής (4-3 πέν. 1-1 κ.δ.), ενώ την προηγούμενη εβδομάδα έκανε τη μεγάλη έκπληξη στο πλαίσιο του Κόπα Σουδαμερικάνα και επικράτησε με 1-0 της Σάο Πάουλο στην Βραζιλία, στο πρώτο τους ματς για τους «32» του θεσμού.\nΠροερχόμενη λοιπόν από αυτά τα αποτελέσματα και έχοντας δείξει καλά στοιχεία και στα δύο παιχνίδια, η Κολόν Σάντα Φε πιστεύει πως από την ίδια εξαρτάται να μπει με το δεξί και στο νέο πρωτάθλημα. Αλλωστε, διαθέτει αξιόλογο ρόστερ και ενισχύθηκε με παίκτες όπως ο χαφ Σουκουλίνι, ο κίπερ Μπουριάν και ο μπακ Τολέδο.\nΣτο αγωνιστικό σκέλος, τώρα, ο προπονητής της Κολόν Σάντα Φε, Εδουάρδο Ντομίνγκες, που συνεχίζει την καλή δουλειά του στον σύλλογο υποστήριξε πως θα κατεβάσει ό,τι καλύτερο διαθέτει για την πρεμιέρα στη Superliga παρόλο που ακολουθεί το δεύτερο ματς με τη Σάο Πάουλο.\nΗ Πατρονάτο είναι ενθουσιασμένη με τις νέες προσθήκες και όσα μπορεί να καταφέρει σ' αυτό το πρωτάθλημα. Είναι έτοιμη για να παλέψει. Η Κολόν Σάντα Φε, όμως, έχει μάθει να νικά και βρίσκεται σε καλή αγωνιστική κατάσταση. Εξαρτάται από την ίδια.\n02:00 ΜΠΕΛΓΡΑΝΟ – ΣΑΝ ΜΑΡΤΙΝ ΣΧ\nΠαιχνίδι για την 1η αγωνιστική του αργεντίνικου πρωταθλήματος, που θα διεξαχθεί στο «Χιγάντε δε Αλμπέρδι», έδρα της Μπελγράνο και σε απόσταση 412 χιλιομέτρων από το «Εστάδιο Ινχενιέρο Ιλάριο Σάντσες», έδρα της Σαν Μαρτίν ΣΧ.\nΗ Μπελγράνο μπαίνει στο νέο πρωτάθλημα αναζητώντας την παραμονή της στην κατηγορία. Είναι ισόβαθμη με την Σαν Μαρτίν ΣΧ στους 66 βαθμούς στην ειδική βαθμολογία παραμονής/υποβιβασμού. Η Σαν Μαρτίν ΣΧ, η αποψινή αντίπαλός της είναι η πρώτη ομάδα εντός της επικίνδυνης ζώνης. Οπότε αντιλαμβάνεστε πως με το... καλημέρα η Μπελγράνο παίζει έναν τελικό.\nΟ σύλλογος γύρισε σελίδα σε σύγκριση με την περασμένη σεζόν. Εφυγε ο κόουτς Πάμπλο Λαβαγέν και προσέλαβε τον Λούκας Μπερνάρδι, ο οποίος όμως δεν έχει πείσει στην ως τώρα καριέρα του με Νιούελς Ολντ Μπόις και Εστουδιάντες. Ο αποκλεισμός της Μπελγράνο από το Κύπελλο Αργεντινής μετά την ήττα με 1-0 από την Πλατένσε (2η Κατ.) πρόσθεσε στον σκεπτικισμό που συνόδευσε την πρόσληψή του.\nΣτο αγωνιστικό σκέλος, τώρα, ο προπονητής Λούκας Μπερνάρδι, υπολογίζει στα νέα αποκτήματα της ομάδας, αλλά μην νομίζετε πως η Μπελγράνο έκανε κάτι το εξαιρετικό μεταγραφικά. Θα κατεβάσει ό,τι καλύτερο διαθέτει.\nΡΕΠΟΡΤΑΖ ΣΑΝ ΜΑΡΤΙΝ ΣΧ\nΗ Σαν Μαρτίν ΣΧ είναι η πρώτη ομάδα εντός του υποβιβασμού και ήδη νιώθει την πίεση. Θα είναι δύσκολο να φτάσει στην παραμονή της κατηγορίας. Ο ανταγωνισμός είναι μεγάλος για μια θέση στην κατηγορία μια και πέφτουν τέσσερις ομάδες και ανεβαίνουν μόλις δύο. Ωστόσο, υπάρχουν κάποια θετικά στοιχεία. Διατήρησε τον κορμό της και τον προπονητή Βάλτερ Κογέτε.\nΠαράλληλα, αποφάσισε να επενδύσει σε ποδοσφαιριστές μια και βλέπει πως τα πράγματα δεν είναι εύκολα όσον αφορά το μέλλον της στην Superliga. Πήρε δέκα ποδοσφαιριστές προκειμένου να ανέβει επίπεδο και η καλύτερη προσθήκη της ήταν αναμφίβολα αυτή του στράικερ Μπράβο που μπορεί να της προσφέρει γκολ.\nΣτο αγωνιστικό σκέλος, τώρα, ο προπονητής της Σαν Μαρτίν ΣΧ, Βάλτερ Κογέτε, αναμένεται να παρατάξει ό,τι καλύτερο διαθέτει με την ομάδα του να βρίσκεται σε καλύτερο επίπεδο συγκριτικά με τον προηγούμενο μήνα όταν την απέκλεισε η Μπράουν Αδρογέ (2η Κατ.) από την συνέχεια του Κυπέλλου Αργεντινής (5-4 πέν., 0-0 κ.δ.).\nΟι δύο ομάδες έχουν τον ίδιο στόχο και θα παλέψουν με νύχια και δόντια για να τον πετύχουν. Επειδή αμφότερες έχουν αλλάξει είτε σε ιδέες (Μπελγράνο), είτε σε πρόσωπα (Σαν Μαρτίν ΣΧ) εκτιμούμε πως το ματς θα είναι απρόβλεπτο.\n19:15 Χιμνάσια Λα Πλάτα – Αρχεντίνος Τζούνιορς Χ\n21:30 Ουνιόν Σάντα Φε – Αλντοσίβι 1\n23:45 Πατρονάτο – Κολόν Σάντα Φε 2\n02:00 Μπελγράνο – Σαν Μαρτίν ΣΧ No bet\nΗ εξαιρετική φόρμα που βρίσκεται η Χέλσινγκμποργκ μας οδηγεί στον άσο απέναντι στη Λαντσκρόνα που έχει αρκετές απουσίες.\nΣε κακή κατάσταση η Βάρμπεργκ που έχει ξεχάσει πότε ήταν η τελευταία της επιτυχία και δύσκολα θα μπορέσει να πάρει κάτι θετικό στο «Γκάμλα Ούλεβι».


«Η κόρη μου, η όμορφη αποτυχία μου: Το συγκλονιστικό γράμμα μιας μητέρας | «Ο Κόσμος του Σχολείου\nΑρχική > παιδαγωγικά, ψυχολογία\t> «Η κόρη μου, η όμορφη αποτυχία μου»: Το συγκλονιστικό γράμμα μιας μητέρας\n«Η κόρη μου, η όμορφη αποτυχία μου»: Το συγκλονιστικό γράμμα μιας μητέρας\nΣτο ερώτημα που θέτει κάθε γονιός για το παιδί του, τι είναι ευτυχία, προσπαθεί να δώσει απάντηση η δημοσιογράφος του Guardian Lucy Clark μέσω του άρθρου της «Η κόρη μου, η όμορφη αποτυχία μου».\nΌπως γράφει η δημοσιογράφος, χάρη στην κόρη της επαναπροσδιόρισε τη σημασία και το νόημα της λέξης επιτυχίας και αν δεν είναι ανθεκτικότητα της κόρης της απέναντι στις δυσκολίες, τότε δεν ξέρει τι άλλο μπορεί να είναι.\n«Ήταν δύσκολο για τους καθηγητές της. Ήταν δύσκολο για τους γονείς της» γράφει η Κλαρκ η οποία ωστόσο παραδέχεται πως «περισσότερο από όλους πιο δύσκολο ήταν για εκείνη την ίδια». Και προσθέτει: «Κάθε μέρα της ζωής της κόρης μου στο λύκειο ήταν ένα αγώνας. Ξυπνά το πρωί και μόνο στη σκέψη πως πάει στο σχολείο, είναι σαν να νιώθει πως πρέπει να ανέβει στην κορυφή ενός βουνού. Και πολύ συχνά δεν κατάφερνε να το ανέβει. Υπήρχαν φορές που δεν κατάφερνε καν να φτάσει στο σχολείο: καθόταν σε ένα πάρκο μόνη της, αναρωτόμενη γιατί το βρίσκει τόσο δύσκολο, ενώ οι φίλοι της προχωρούν μπροστά στην "κανονικότητά" τους».\n«Όπως τόσα άλλα παιδιά της ηλικίας της, τρέμει μπροστά στο άγνωστο» προσθέτει η Κλαρκ και επισημαίνει ότι η πίεση μπροστά στο άγνωστο «είναι απαίσια» και πως «τα τελευταία βήματα μέχρι τη γραμμή του τερματισμού είναι ιδιαιτέρως επίπονα. Αλλά η γραμμή του τερματισμού είναι εκεί. Είμαστε στο τέλος του Λυκείου και δεν με νοιάζει πώς τα πήγε, δεν ενδιαφέρομαι για τα αποτελέσματά της. Κατάφερε να σηκωθεί έπειτα από τόσες "αποτυχίες", τη μία μετά την άλλη. Εχει αρχειοθετήσει αυτές τις "αποτυχίες", έχει αποθηκεύσει κάθε λάθος και συνέχισε και συνεχίζει, ακόμα κι αν έχει πολύ άγχος. Αν αυτό δεν είναι ανθεκτικότητα, αν αυτό δεν είναι γενναιότητα, αν αυτό δεν είναι θρίαμβος, τότε δεν ξέρω τι μπορεί να είναι».\nΚατηγορίες:παιδαγωγικά, ψυχολογία Ετικέτες: παιδιά, Κλαρκ, γονείς, ευτυχία\nΟι κανόνες που πρέπει να ακολουθούνται για τη χρήση του υπολογιστή! Πώς οι γονείς μειώνουν άθελά τους την αυτοεκτίμηση των παιδιών τους;


Ο Άκης μίλησε για πρώτη φορά για την Demy - alterinfo.gr\nΟ Άκης μίλησε για πρώτη φορά για την Demy\nΣήμερα με αφορμή ένα δημοσίευμα εφημερίδας, που έγραφε ότι ο Άκης Πετρετζίκης και η Demy πρόκειται να συγκατοικήσουν, ο Δημήτρης Ουγγαρέζος αναφέρθηκε στο θέμα! Στο πάνελ ήταν για πρώτη φορά ο chef και σχολίασε το γεγονός!\n«Μην τα γράφετε αυτά ρε παιδιά, επειδή τα διαβάζουν και οι γονείς της Δήμητρας και θα νομίζουν ότι θέλω να τους την πάρω. Εγώ ψάχνω για σπίτι, είναι αλήθεια, αλλά αυτό το σπίτι που βρήκα στη Νέα Σμύρνη δε θα το πάρω γιατί οι ιδιοκτήτες τα λένε όλα», είπε ο Άκης και αποκάλυψε πώς το θέμα πρέπει να το έδωσε στην εφημερίδα η ιδιοκτήτρια του διαμερίσματος μιας και επιβεβαίωσε την είδηση ότι ψάχνει σπίτι!\nΣτη συνέχεια η εκπομπή «Πρωινό mou» του επεφύλαξε μία έκπληξη! Η κοπέλα του βγήκε τηλεφωνικά για να ευχηθεί! Φυσικά ήταν φάρσα!\n«Πήρα για να ευχηθώ στον Άκη χρόνια πολλά που πολύ τον αγαπώ», είπε ο… Τάκης Ζαχαράτος ως Demy!


Nassarius - Ασπόνδυλα - Aquazone Portal\nΠρέπει να φιλοξενηθούν σε ένα στρωμένο ενυδρείο με μεγάλη επιφάνεια άμμου διότι είναι ο χώρος που δραστηριοποιούνται.\nΕίναι ιδανικοί καθαριστές για υπολείμματα τροφών και νεκρών οργανισμών, αποσύνθεση οργανικών ουσιών και τα απόβλητα ψαριών, οπότε προσφέρουν και έργο καθαρίζοντας τον βυθό.\nΣυνηθίζουν να ζουν θαμμένα στην άμμο αφήνοντας να προεξέχει ένα σωληνοειδές όργανο. Διαθέτουν καταπληκτική όσφρηση.\nΕίναι πολύ χαρακτηριστική η κίνηση ιτου δημιουργούν όταν είναι θαμμένα στην άμμο που κυριολεκτικά «βράζει» όταν αναζητούν τροφή. Επιπλέον παρέχουν οξυγόνωση του υποστρώματος.\nΗ διατροφή τους βασίζεται στα υπολείμματα τροφών, αλλά λόγω ότι είναι παμφάγο είδος με αστείρευτη όρεξη, θα καταναλώσει οποιοδήποτε είδος τροφής, κατά προτίμηση κατεψυγμένες γαρίδες και άλλα σαρκώδη τρόφιμα.\nΕίναι ευαίσθητα στα επίπεδα χαλκού καθώς και σε νιτρικά άλατα.\nΗ προσαρμογή τους στο ενυδρείο πρέπει να γίνεται με πολύ αργούς ρυθμούς με σταγονομετρική μέθοδο.\nΓια αποτελεσματικό καθαρισμό συνιστάται μια ομάδα και ένας άτυπος κανόνας είναι ότι για κάθε 8 λίτρα νερού αντιστοιχεί και ένα. Δεν έχει παρατηρηθεί αναπαραγωγή σε αιχμαλωσία.\nΕνδέχεται να δεχτεί επιθέσεις από ερημίτες και άλλα καβούρια.


Το χρυσό κόλπο με τις εταιρίες των καλλιτεχνών - Star.gr\nLIFESTYLE Τρίτη, 11 Σεπτεμβρίου 2012, 11:45\nΌ��α τα κιλά (λουλούδια) όλα τα λεφτά!\nΗ σύσταση εταιριών ΕΠΕ, είναι ένας νόμιμος τρόπος οι καλλιτέχνες να πληρώνουν λιγότερα χρήματα στην εφορία, (συγκριτικά με τους μισθωτούς και τους συνταξιούχους), και αυτό ακριβώς επικαλούνται τ΄αστέρια της πίστας (Μαζωνάκης, Βίσση, Ζήνα κ.α) στα όσα είδαν το φως της δημοσιότητας για τις φορολογικές τους δηλώσεις.\nΜε το που ένας καλλιτέχνης συστήσει εταιρία, αποκτά διάφορα περιουσιακά στοιχεία στο όνομα της, με αποτέλεσμα οποιαδήποτε δαπάνη αφορά αυτά τα στοιχεία (αυτοκίνητα, ακίνητα και σκάφη), να μειώνει τα καθαρά κέρδη της εταιρίας.\nΣε αντίθεση, οι μισθωτοί και οι συνταξιούχοι, με το που αποκτήσουν ένα περιουσιακό στοιχείο, η δαπάνη του δεν μειώνει το φορολογητέο εισόδημα.\nΜια ΕΠΕ που εμφανίζεται με καθαρά κέρδη 100.000 ευρώ φορολογείται με 20%, δηλαδή 20.000 ευρώ. Απομένουν 80.000 ευρώ υπόλοιπο, το οποίο αν ο εταίρος το χρησιμοποιήσει, θα του παρακρατηθεί κι άλλος φόρος, της τάξεως του 25%, δηλαδή άλλα 20.000 ευρώ. Σπανίως όμως ελέγχεται αν ο εταίρος το χρησιμοποίησε ή όχι. Άρα μπορεί το 25% να μην παρακρατηθεί ποτέ.\nΕπίσης, ΔΕΝ υπάρχει έλεγχος πόθεν έσχες στις ΕΠΕ.\nΤέλος, στις ΕΠΕ, κατά τη μεταβίβαση ακινήτων ή άλλων περιουσιακών στοιχείων σε συγγενείς, δεν πληρώνεται φόρος μεταβίβασης αλλά φόρος υπεραξίας στη μεταβίβαση των εταιρικών μεριδίων.\n«Η μαύρη νύχτα»:\nΕκτός από το χρυσό κόλπο με τις ΕΠΕ, να σημειώσουμε ότι τεράστια είναι και τα ποσά που παίρνουν οι καλλιτέχνες από τα λο��λούδια, τη γκαρνταρόμπα, και τις αρπαχτές, ποσά τα οποία ακόμα και ο πιο ειλικρινής φορολογούμενος καλλιτέχνης, δεν μπορεί να συμπεριλάβει στις δηλώσεις του.\nΞεκινάμε με τα λουλούδια που πέφτουν «με το κιλό» στις πίστες. Όσο μεγαλύτερο το όνομα, τόσο μεγαλύτερη η «βροχή» με γαρύφαλλα. Σκεφτείτε λοιπόν πως αν το φελιζόλ πιατάκι κοστίζει 15 ευρώ, και το βράδυ καταναλωθούν τουλάχιστον 200 πιατάκια, τότε κάθε καλός πελάτης αφήνει στο κέντρο 1.500-3.000 ευρώ, ποσό για το οποίο ούτε ο μαγαζάτορας αλλά ούτε και η λουλουδού κόβουν απόδειξη. Πόσο μάλλον ο καλλιτέχνης, ο οποίος όσο μεγαλύτερο όνομα είναι, τόσο μεγαλύτερο ποσοστό διεκδικεί.\nΆλλη αδήλωτη πηγή εσόδων είναι η γκαρνταρόμπα, που κοστίζει 5-10 ευρώ τη βραδιά. Φανταστείτε πόσα είναι τα κέρδη σε μαγαζιά χωρητικότητας 1.500 ατόμων και άνω! Και σ΄αυτή την περίπτωση, ο καλλιτέχνης αν το διεκδικήσει στην προφορική του συμφωνία με τον μαγαζάτορα, έχει ποσοστό επί των κερδών.\nΤέλος, στα αδήλωτα κέρδη συμπεριλαμβάνονται και οι λεγόμενες «αρπαχτές» στην περιφέρεια, οι οποίες πληρώνονται με «τούβλα» στο χέρι, ενώ με προφορική συμφωνία, ο καλλιτέχνης πολλές φορές μπορεί να διεκδικήσει και ποσοστό επί της κατανάλωσης ποτών.


Με το ένα και το δύο πάω στο νηπιαγωγείο\nΈνα σπουδαίο ορόσημο στη ζωή παιδιών και γονέων είναι το νηπιαγωγείο, η πρώτη «επίσημη» των πιτσιρικιών μας στη σχολική ζωή. Το Taλκ συζητάει με τη νηπιαγωγό Έλλη Τσομπανίδη, που εξηγεί, καθοδηγεί, καθησυχάζει… Ας μην ξεχνάμε πως πλέον έχει γίνει υποχρεωτική η φοίτηση και για τα παιδιά που είναι τεσσάρων ετών, τα προνήπια, και πολλοί γονείς αναρωτιούνται πώς συνδυάζονται πλέον τα τμήματα, αλλά και ποιες αλλαγές έχει επιφέρει αυτή η μεταρρύθμιση στον τρόπο δουλειάς των εκπαιδευτικών.\n4+5= Μια όμορφη παρέα\n«Το ότι το νηπιαγωγείο έγινε υποχρεωτικό για τα τετράχρονα σημαίνει ότι κάθε παιδί αυτής της ηλικίας μπορεί να έχει μια θέση στο δημόσιο νηπιαγωγείο, ενώ πριν από την υποχρεωτικότητα, όταν το τμήμα συμπληρωνόταν από πεντάχρονα, τα τετράχρονα αποκλείονταν και συνήθως έβρισκαν θέση σε δημοτικούς παιδικούς σταθμούς, με αποτέλεσμα να μην υπάρχουν θέσεις εκεί για τα ακόμα μικρότερα παιδιά. Οπότε αυτό που ουσιαστικά άλλαξε είναι ότι ο γονέας που θέλει το παιδί του να πάει σχολείο στα τέσσερά του χρόνια, θα το πάει στο νηπιαγωγείο και όχι στον παιδικό σταθμό», εξηγεί η κ. Τσομπανίδη. Με άλλα λόγια, τα τμήματα στα δημόσια νηπιαγωγεία ήταν –θεωρητικά– πάντοτε μεικτά με αυτές τις ηλικιακές ομάδες, αλλά τώρα είναι πιο εύκολο να συνδυαστούν οι δραστηριότητες ανάμεσά τους, καθώς υπάρχει περίπου ίδιος αριθμός τετράχρονων και πεντάχρονων σε μια τάξη και έτσι οι νηπιαγωγοί μπορούν να «μπερδεύουν» τα παιδιά μεταξύ τους στις δραστηριότητες και τα μεγαλύτερα να λειτουργούν ως «σκάλα» για τα μικρότερα. «Σε κάθε δραστηριότητα, υπάρχουν διαφοροποιήσεις ανάλογα με την ηλικία ή και κάποια άλλη ανάγκη κάποιου παιδιού. Στο νηπιαγωγείο ακολουθούμε τους ρυθμούς μάθησης της ομάδας, δεν επιβάλλουμε κάποιον συγκεκριμένο τρόπο διδασκαλίας. Με άλλα λόγια, το νηπιαγωγείο (οι άνθρωποί του αλλά και ο χώρος) μπορεί να αλλάζει για να ταιριάξει σε κάθε παιδί!» τονίζει.\nΣε κάθε τάξη, λοιπόν, συνυπάρχουν παιδιά με πολλούς μήνες διαφορά, μπορεί και με σχεδόν δύο χρόνια. Στις ηλικίες αυτές οι αναπτυξιακές διαφορές είναι τεράστιες. Πώς (θα έπρεπε να) τις αντιμετωπίζουν οι εκπαιδευτικοί; «Προσαρμόζοντας τις δραστηριότητες όχι μόνο σύμφωνα με την ηλικία, αλλά κυρίως σύμφωνα με τις εκπαιδευτικές ανάγκες κάθε παιδιού», απαντά η κ. Τσομπανίδη. «Στο νηπιαγωγείο δεν έχουμε συγκεκριμένη ύλη να καλύψουμε. Ακολουθούμε τις εκπαιδευτικές ανάγκες της κάθε ομάδας και προσαρμόζουμε το μάθημα ανάλογα. Ακόμα και για το ίδιο θέμα, μπορούμε να βρούμε ποικίλους τρόπους παρουσίασης, ώστε να γίνει αντιληπτό από όλους. Μπορούμε να μιλήσουμε για τη μόλυνση του περιβάλλοντος δείχνοντας υλικό από βιβλία γνώσεων, μπορούμε να παίξουμε και κουκλοθέατρο, όπου τα ζώα εξηγούν. Ακόμα, εργαζόμαστε με μεικτές ηλικιακές ομάδες. Με τον τρόπο αυτό, τα μικρότερα παιδιά επωφελούνται, καθώς μαθαίνουν από τα μεγαλύτερα με τρόπο πρακτικό και όχι επειδή ο/η νηπιαγωγός τους λέει κάτι. Θα ήθελα να γίνει σαφές ότι δεν υπάρχει κανένα παιδί που να μην μπορεί να κάνει κάτι∙ υπάρχουν παιδιά που δεν μπορούν να κάνουν κάτι ακόμα! Είμαστε εκεί για να τα υποστηρίξουμε να κατακτήσουν όσα περισσότερα μπορούν, το καθένα με τους ρυθμούς του».\nΣχολείο ή παιχνίδι;\nΛίγο πολύ, οι γονείς θεωρούν την προσχολική εκπαίδευση ως παιχνίδι. Με τη διπλή εμπειρία μου ως μαμάς νηπίων, προφανώς δεν διαφωνώ ότι είναι παιχνίδι, μα είναι και πολλά ακόμα. Ποια είναι αυτά; «Στην πρώτη σχολική αίθουσα, σταδιακά κατακτώ να συνυπάρχω, να φροντίζω τον εαυτό μου και τον χώρο μου, να νιώθω ότι έχω όρεξη να μάθω και να ανακαλύψω. Καταλαβαίνω, ακόμα, ότι το σχολείο έχει να μου προσφέρει όμορφες στιγμές. Μέσα από όλα αυτά, αρχίζουν να χτίζονται οι γνώσεις! Γνώσεις που εξηγούν τον κόσμο που περιβάλλει τα παιδιά, έτσι ώστε να νιώθουν ασφάλεια. Γνώσεις που μας κάνουν να συμβιώνουμε αρμονικά με τους γύρω μας. Η διάθεσή τους κάνει την περισσότερη δουλειά, γιατί όλα τα παιδιά θέλουν να μάθουν. Και όλα αυτά ξεκινάνε από το παιχνίδι!» υπογραμμίζει η κ. Τσομπανίδη και υπενθυμίζει πως στο νηπιαγωγείο ο γνωστικός τομέας ακολουθεί τον συναισθηματικό και τον κοινωνικό. «Αυτό σημαίνει ότι αρχικά φροντίζουμε ώστε το παιδί να μάθει να αναγνωρίζει και να διαχειρίζεται τα συναισθήματά του, να νιώθει άνετα και να συνεργάζεται με συνομηλίκους και ενήλικους, δεξιότητες απαραίτητες για τη ζωή του μέσα και έξω από το σχολείο».\nΓράφω και διαβάζω ή όχι ακόμα;\nΤο ζήτημα της προγραφής και της προανάγνωσης επίσης απασχολεί τους γονείς. Συστήνεται να μάθουν τα παιδιά να γράφουν και να διαβάζουν πριν από το δημοτικό; Πολλά ιδιωτικά εκπαιδευτήρια το διαφημίζουν ως «τυράκι». Μα και πολλά δημόσια σχολεία βάζουν τα παιδιά στη διαδικασία αυτή, συχνά υπό την «πίεση» των γονέων. Και βέβαια υπάρχουν γονείς που υιοθετούν τον ρόλο του δασκάλου, προσπαθώντας να διδάξουν οι ίδιοι στα νήπιά τους να γράφουν και να διαβάζουν. Τι έχει να πει η νηπιαγωγός μας για αυτό; «Μεγάλη ιστορία και ακόμα μεγαλύτερη συζήτηση! Σε γενικές γραμμές, η γνώμη μου είναι να ακούμε τα παιδιά. Έχω γνωρίσει πολλά νηπιαγωγάκια που ήθελαν να μάθουν να γράφουν και να διαβάζουν, έχω γνωρίσει ακόμα περισσότερους γονείς που ήθελαν τα παιδιά τους να μη φύγουν “αγράμματα” από το νηπιαγωγείο. Τα παιδιά τα άκουσα και προσπάθησα να τους δώσω τα κατάλληλα ερεθίσματα. Τους γονείς όχι. Ας μην ξεχνάμε ότι το νηπιαγωγείο δίνει άφθονες ευκαιρίες για λειτουργική μάθηση. Προγραφή και προανάγνωση μπορεί να γίνει και όταν, διαβάζοντας ένα παραμύθι, δείχνω τη λέξη, ζητάω από το παιδί να ακολουθήσει με το βλέμμα του την κίνηση και να σχηματίσει με δάχτυλό του στον αέρα το γράμμα που δείχνω. Ταυτόχρονα, δουλεύουμε τη συγκέντρωση, τη μνήμη, τον οπτικό συντονισμό, τον μυϊκό συντονισμό και την αντίληψη του χώρου, ξεπερνώντας τη στείρα εκμάθηση του αλφάβητου. Στο νηπιαγωγείο χρησιμοποιήσουμε χαρτί και μολύβι, αλλά δεν μας είναι απαραίτητα για να μάθουμε! Μαθαίνουμε με πολλούς τρόπους, κάτι που συμβαίνει ελάχιστα ως και καθόλου στις επόμενες βαθμίδες, όπου το παιδί είναι υποχρεωμένο να ακολουθήσει ό,τι ορίζει η ύλη της τάξης. Όσο για το σπίτι; Αγαπημένοι μου γονείς, αν θέλετε την άποψή μου, κάντε με τα παιδιά σας κάτι διασκεδαστικό για όλους, πράγματα που θα σας κάνουν να περνάτε καλά μαζί και αργότερα, όταν θα τα θυμάστε, θα χαμογελάτε!»\nΜαθησιακές δυσκολίες και προσχολική εκπαίδευση\nΥπάρχουν παιδιά στα οποία οι νηπιαγωγοί εντόπισαν μαθησιακές δυσκολίες και η πρώιμη παρέμβαση τα βοήθησε. Υπάρχουν, όμως, και παιδιά με τρομοκρατημένους από τους/τις νηπιαγωγούς γονείς που έσπευσαν σε κάποιον ειδικό, για να τους καθησυχάσει πως δεν υπάρχει κανένα απολύτως πρόβλημα. Αναρωτιέμαι, λοιπόν, κατά πόσο είναι δυνατός ο εντοπισμός των μαθησιακών δυσκολιών από την προσχολική ηλικία και σε ποιες περιπτώσεις οι νηπιαγωγοί παραπέμπουν σε ειδικό για εκτίμηση ή/και τεστ σχολικής ετοιμότητας. «Οι μαθησιακές δυσκολίες εμφανίζονται με μια μεγάλη ομπρέλα συμπτωμάτων. Κάποια γίνονται εμφανή στην προσχολική εκπαίδευση, κάποια άλλα όχι», εξηγεί η κ. Τσομπανίδη. «Επίσης, στο νηπιαγωγείο, πριν μιλήσουμε για μαθησιακές δυσκολίες, θέλουμε να είμαστε σίγουροι ότι είναι φροντισμένες όλες οι συναισθηματικές και κοινωνικές ανάγκες του παιδιού, αφού τυχόν δυσκολίες σε αυτούς τους τομείς μπορεί να δημιουργήσουν λανθασμένες εντυπώσεις. Για παράδειγμα, ένα παιδί που είναι συνεσταλμένο και δεν απαντά σε ερωτήσεις, είναι πιθανότερο να φοβάται να μην εκτεθεί με την απάντηση που θα δώσει παρά να μην τη γνωρίζει», υπογραμμίζει. «Όμως, όταν παρατηρούμε μια δυσκολία, τότε δεν έχουμε λόγο να περιμένουμε να μεγαλώσει το παιδί και μαζί και η δυσκολία του, για να ασχοληθούμε με αυτήν. Όσο πιο γρήγορα λάβει το παιδί τη βοήθεια που χρειάζεται, τόσο καλύτερα για εκείνο. Τέλος, τεστ σχολικής ετοιμότητας μπορούν να κάνουν όλα τα παιδιά, είτε για να ανιχνευθεί κάποια δυσκολία, είτε για να αποκλειστεί. Όμως, σε τόσο μικρές ηλικίες οι ρυθμοί ανάπτυξης μπορεί να εμφανίσουν την ανάγκη επανάληψής του αργότερα, μετά την εισαγωγή στο δημοτικό. Κατά τη γνώμη μου, πάντως, τα θέματα συμπεριφοράς είναι σαφέστερη ένδειξη από τα γνωστικά ελλείμματα για να κάνει ένα παιδί τεστ σχολικής ετοιμότητας».\nΟ γονιός που στέλνει το μικρό παιδί του σε ένα καινούργιο σχολείο κινείται σε αχαρτογράφητα νερά. Επομένως, είναι πιθανόν η συμπεριφορά και η στάση του απέναντι στους εκπαιδευτικούς να μην είναι και τόσο ορθή, δημιουργώντας, άθελά του, προβλήματα. Τι συμβουλές έχει να δώσει σε μπαμπάδες και μαμάδες η Έλλη Τσομπανίδη; «Οι νηπιαγωγοί αγαπάμε τους γονείς όσο και τα παιδιά! Για έναν χρόνο θα είμαστε ένα σύστημα που θέλουμε να λειτουργεί καλά, για να είναι καλά τα παιδιά μας. Πράγματι, υπάρχουν γονείς που έρχονται στο νηπιαγωγείο φοβισμένοι ή με έλλειψη εμπιστοσύνης ή με τη νοοτροπία ότι το νηπιαγωγείο είναι φύλαξη για όσο διάστημα εκείνοι βρίσκονται στη δουλειά. Όμως το νηπιαγωγείο είναι σχολείο και λειτουργεί με συγκεκριμένους κανόνες, που όλοι οφείλουμε να ακολουθούμε. Δεν είναι ο ρόλος μου να προτείνω στους γονείς πώς να συμπεριφερθούν… Θα ήθελα, όμως, να τους χαμογελάσω και με όλη μου την αγάπη να τους πω να εμπιστευθούν το παιδί τους που μεγάλωσε και πλέον μπορεί να ακολουθεί τους σχολικούς κανόνες. Οι νηπιαγωγοί συναισθανόμαστε την ευθύνη πως έχουμε στα χέρια μας τα πιο σημαντικά πλάσματα της ζωής τους. Ας εμπιστευθούμε ο ένας τον άλλον και ας έχουμε καλή διάθεση και κατανόηση ότι η κάθε πλευρά κάνει το καλύτερο που μπορεί!»\nΚανείς δεν αμφισβητεί ότι οι νηπιαγωγοί, ιδιαίτερα στα δημόσια σχολεία, έχουν να αντιμετωπίσουν αρκετά πρακτικά προβλήματα. Ρωτώ, λοιπόν, την κ. Τσομπανίδη τι θα έπρεπε να αλλάξει σταδιακά –γιατί όχι και ριζικά– και να βελτιωθεί/εκσυγχρονιστεί. «Τα περισσότερα προβλήματα προκύπτουν από τον τρόπο που η κεντρική εξουσία αντιμετωπίζει τον θεσμό του νηπιαγωγείου. Οι νηπιαγωγοί έχουμε να αντιμετωπίσουμε ζητήματα και ευθύνες που δεν είναι δικά μας, ελλείψεις σε υλικά, προβλήματα στα κτίρια και στις αυλές, ελλείψεις στη στελέχωση των σχολείων. Επίσης, κάτι που σίγουρα πρέπει να αλλάξει είναι ο αριθμός των παιδιών ανά νηπιαγωγό. Νομίζω ότι όλοι μπορούν να καταλάβουν ότι είκοσι πέντε νήπια σε μια αίθουσα είναι πολλά για έναν/μία νηπιαγωγό, που παραμένει άνθρωπος! Σχετικά με τον εκσυγχρονισμό, εμπιστεύομαι την όρεξη των συναδέλφων που δίνουν δυναμικά το παρών σε προγράμματα επιμορφώσεων. Εάν αυτό συνεχιστεί, ενισχυθεί και γενικευθεί σε περισσότερους/ες συναδέλφους, τότε το νηπιαγωγείο θα βελτιώνεται διαρκώς. Ιδιαίτερα σημαντικό επίσης είναι, το ανέφερα και πριν, να νιώσουν οι γονείς ότι το νηπιαγωγείο έχει αξία. Είναι υποτιμητικό να θεωρείται φύλαξη. Κάτι τέτοιο σαμποτάρει την άποψη του παιδιού για το σχολείο, αφού νιώθει ότι κάνει κάτι απλώς και μόνο επειδή εκείνη την ώρα δεν μπορεί να είναι με τους γονείς του».\nΆλλη μια χρονιά με κορονοϊό\nΕίμαστε για άλλη μια χρονιά μπροστά σε ένα μέλλον αβέβαιο. Το μόνο σίγουρο είναι πως και πάλι δάσκαλοι και μικρά θα πρέπει να φορούν μάσκες και να τηρούν αποστάσεις. Ίσως δε κάποια στιγμή, αν και το απευχόμαστε όλοι, χρειαστεί να επιστρέψουμε στην τηλεκπαίδευση. Ρωτώ, λοιπόν, την κ. Τσομπανίδη πώς αντιμετώπισε το ελληνικό νηπιαγωγείο την πρόκληση του κορονοϊού. Θα μπορούσε η τηλεκπαίδευση να τους προσφέρει πράγματα στα νήπια; Πέραν όλων των αρνητικών, που γνωρίζουμε ή φανταζόμαστε, βγήκε ή θα βγει κάτι θετικό από αυτή την ιστορία; «Είμαστε ακόμα μέσα σε μια κρίση που οδήγησε τους ανθρώπους σε ολόκληρο τον πλανήτη να προσαρμοστούν ξαφνικά σε νέα δεδομένα. Αυτή είναι η μεγαλύτερη πρόκληση, η προσαρμογή. Όμως, οι άνθρωποι έχουμε αποδείξει ότι καταφέρνουμε να προσαρμοζόμαστε και τούτο θα φέρει την εξέλιξη και τις καλύτερες μέρες! Θα προσπαθήσουμε να τηρήσουμε τα μέτρα (αν και εύκολα καταλαβαίνει κάποιος πόσο δύσκολο είναι αυτό με τόσο μικρά παιδιά) και να ακολουθήσουμε τις οδηγίες των ειδικών, όπως, άλλωστε, κάνουμε και εκτός νηπιαγωγείου», υπογραμμίζει η κ. Τσομπανίδη και συμπληρώνει πως αν χρειαστεί τηλεκπαίδευση, οι νηπιαγωγοί έχουν πλέον ως εφόδιο την εμπειρία της προηγούμενης χρονιάς. «Σίγουρα δεν είναι το καλύτερο και όλοι βιώσαμε τα αρνητικά της, όμως ναι, έχει και θετικά. Με τα παιδιά που κάναμε τηλεκπαίδευση πέρυσι γίναμε οικογένεια! Γνώρισαν το σπίτι μου, εγώ το δικό τους, είχαν τη χαρά να δείξουν το δωμάτιό τους και τα παιχνίδια τους στους συμμαθητές τους, οι γονείς είδαν (και νομίζω εκτίμησαν) τη δουλειά μας και τα παιδιά ένιωθαν πολύ όμορφα που μοιράζονταν το σχολείο με την οικογένειά τους. Κάναμε πιτζάμα πάρτι με ζεστή σοκολάτα όταν χιόνισε, είδαμε τις γλάστρες στα μπαλκόνια μας να ανθίζουν, βάψαμε όλοι μαζί τα πασχαλινά αβγά. Φέραμε το σχολείο στο σπίτι και αυτό ήταν ό,τι καλύτερο μπορούσαμε να κάνουμε τη δεδομένη χρονική στιγμή. Επιπλέον, το μάθημα έγινε πιο ευέλικτο, αφού αν χρειαζόταν κάποια προσαρμογή οι νηπιαγωγοί είχαμε άμεση πρόσβαση σε περισσότερο υλικό. Πολλές φορές μού είχε τύχει να με ρωτήσει κάτι κάποιο παιδί στο σχολείο και να του πω: “Θα φέρω αύριο το βιβλίο που εξηγεί αυτό που με ρωτάς”. Η τηλεκπαίδευση μου έδωσε τη δυνατότητα να μπορώ να του πω “έλα να βρούμε μαζί το βιβλίο στο ράφι της βιβλιοθήκης μου ή να ανοίξουμε μαζί τη Wikipedia”. Το καλύτερο είναι να είμαστε στα σχολεία μας, αλλά σε μια κατάσταση κρίσης ας κάνουμε το καλύτερο που οι συνθήκες μας επιτρέπουν!»\nTags: κορονοϊός, μαθησιακές δυσκολίες, νηπιαγωγείο, νηπιαγωγός, παιχνίδι, προανάγνωση, προγραφή, προσχολική εκπαίδευση, σχολείο, σχολικοί κανόνες


''Σύντροφος'' | Ordinary Mortal®\nΚυνηγώντας για πολλά χρόνια με τα σκυλιά που εκπαίδευε ο πατέρας μου, ένιωθα παρότι είχα κάρπωση και εμπειρίες ότι κάτι έλειπε.Τα σκυλιά αναζήτηση, φερμα, απορτ, ήταν τέλεια αλλά εγώ ένιωθα ότι κάτι ακόμη χρειαζόταν για να νιώσω γεμάτος από αυτό που λέμε κυνήγι.\nΚάποια στιγμή πριν 9 χρόνια αποφάσισα να μεγαλώσω μόνος μου ένα κουτάβι από γέννα του ενός από τα δυο θηλυκά που είχαμε. Ήξερα τις δυσκολίες που θα είχα και που πιστεύω είναι για πολλούς κυνηγούς κοινές, όπως το που θα μένει, η σύζυγος σε καμιά περίπτωση δεν θα το ήθελε μέσα στο σπίτι.Όχι ότι εγώ το θέλω αλλά είμαι πιο ελαστικός.Ποιος θα το πρόσεχε σε περίπτωση που έπρεπε να φύγω για μεγάλο χρονικό διάστημα από το σπίτι λόγω δουλειάς και δεν θα μπορούσα να το έχω μαζί μου.Παρόλα όμως τα προβλήματα αποφάσισα ότι θέλω να το μεγαλώσω και βρέθηκα Αύγουστο μήνα με ένα θηλυκό Αγγλικό Σεττερ 3 μηνών.\nΈτυχε εκείνο το διάστημα να δουλεύω στη περιοχή μου και μάλιστα από τύχη όταν το πήρα ξεκινούσε και η άδεια μου.Σίγουρα βοήθησαν και τα παιδιά μου τις πρώτες μέρες που είναι και οι δύσκολες για το κουτάβι που θέλει παρέα και διαρκή επιτήρηση στο να μάθει να κάνει την ανάγκη του έξω.Ο σκύλος τις πρώτες μέρες μεταφερόταν από το εσωτερικό του σπιτιού που το είχαμε όσο η σύζυγος έλειπε στη δουλειά, στη σοφίτα , και έξω για βόλτα.\nΜέσα σε 2-3 μέρες είχε μάθει να κάνει την ανάγκη του έξω, να μένει μόνο του για κάποια ώρα, να κάθετε ήσυχα μέσα στο αυτοκίνητο.Συνωμοσίες με τα παιδιά για το πως θα κάνουμε μπάνιο τη Λουλου,( το όνομα της) , στη μπανιέρα χωρίς να το καταλάβει η σύζυγος, πως θα καλύψουμε το δαγκωμένο πόδι της καρέκλας... Έτυχε να πάμε και ένα δεκαήμερο στο εξοχικό με αποτέλεσμα η προσαρμογή της Λουλου στην οικογένεια έγινε ευκολότερη.\nΕκεί έμαθε να περπατά και με λουρί. Πέρασε έτσι ένας μήνας και ο σκύλος είχε προσαρμοστεί πλήρως στη νέα του οικογένεια και κατοικία.\nΈλα μου ντε ότι βγήκε δουλειά στη Κέρκυρα και έπρεπε να πάω για δυο μήνες. Οπότε η Λουλου έπρεπε να έρθει μαζί μου.Δεν ήθελα να την αφήσω στο πατέρα μου γιατί πίστευα ότι η αρχή είναι κρίσιμη για τη μετέπειτα σχέση μας. Ήσυχη ήταν, καθαρή, είχε μάθει να μένει σε κουτί μεταφοράς για αρκετή ώρα, κάτι που και εγώ επεδίωξα μετά από άρθρο που είχα διαβάσει, το λουράκι ήδη το γνώριζε, έτσι το αποφάσισα να έρθει μαζί μου.\nΦόρτωσα στο ciencento βαλίτσα και κουτί μεταφοράς σκύλου και φύγαμε.Το ξενοδοχείο που θα έμενα δεχόταν σκυλιά αλλά και ποιος θα μπορούσε να πει όχι σε δυο μακριά τριχωτά αυτάκια, και δυο θλιμμένα μάτια.Το έργο ήταν ανέγερση ενός μεταλλικού κτιρίου, οπότε ο σκύλος μπορούσε να είναι μαζί μου όλη μέρα.Το πρωί βγαίναμε έξω, έκανε η Λουλου την ανάγκη της,μπαίναμε στο αυτοκίνητο,10 λεπτά να φτάσουμε στο εργοτάξιο, την τάιζα την έδενα έξω από το λυόμενο γραφείο που είχα, με πρόσβαση στο κουτί μεταφοράς,και την έλυνα στα διαλείμματα για βόλτα , παιχνίδι,και εκπαίδευση στο απορτ.\nΑυτό που κατάλαβα είναι ότι ο σκύλος αγαπάει τη ρουτίνα. Θέλει να βγαίνει στις ίδιες ώρες κάθε μέρα, να τρώει τις ίδιες ώρες να κοιμάται τις ίδιες. Σπουδαιότερο, να είναι με το αφεντικό του.\nΝα γινουν’’ αγέλη’’.Το βραδάκι στη ταβέρνα κάτω από το τραπέζι, για καφέ το ίδιο,και το βράδυ στο δωμάτιο στο πατάκι που είχα φέρει ειδικά γι αυτήν.Δεν θα πω για το τι γινόταν με το ωραίο φύλο όταν έβλεπε το σκυλάκι...\nΓενικά ο σκύλος ήταν μαζί μου 24 ώρες το 24ωρο. Πέρασαν οι δυο μήνες και επιστρέψαμε σπίτι.Η Λουλου έμεινε σε ειδικά διαμορφωμένο μέρος στο γκαράζ 3χ2 μέτρα. Με πλακάκι κάτω στο οποίο έριξα ροκανίδι για εύκολο καθάρισμα σε περίπτωση ''ατυχήματος''. Το πρωί πριν φύγω για δουλειά σηκωνόμουν 15 λεπτά νωρίτερα την έβγαζα βόλτα για 10-15 λεπτά και μετά το απόγευμα για 30-40 όταν γυρνούσα από τη δουλειά. Είχα αρχίσει να τη βγάζω και στα κοντινά χωράφια που γνώριζα είχε πέρδικες αλλά πιστεύω ήταν νωρίς.Επειδή τότε άκουγα διάφορα, ότι ‘’ χαλάω’’ το σκύλο και ότι είναι ‘’ αμαρτία’’ να μένει μέσα στο γκαράζ έχω να πω ότι αμαρτία είναι να έχεις το σκύλο δεμένο σε ένα δένδρο για μήνες χωρίς να ασχολείσαι μαζί του και όχι αυτό.\nΌταν άνοιγα τη πόρτα του γκαράζ ο σκύλος χωρίς πρόσταγμα έμπαινε στο αυτοκίνητο και το αντίθετο, όταν άνοιγα τη πίσω πόρτα του αυτοκινήτου έτρεχε να μπει στο χώρο του. Είχε πιάσει ήδη τους 6 μήνες και ήδη ερχόταν μαζί μου στο κυνήγι.\nΑπό φερμα τίποτα αν και ήταν νωρίς, αλλά από απορτ αρκετά καλά με λίγο ζόρι στα πυκνά αγκάθια. Τσίχλες κοτσύφια δεν χάναμε εφόσον βέβαια δεν έπεφταν μέσα σε βάτα. Και τι δεν άκουσα! ‘’είναι λάθος να βάζεις το σκύλο στα κοτσύφια θα τον χαλάσεις’’Εγώ το μόνο που έβλεπα ήταν ένα ευτυχισμένο σκυλί που ήταν με το αφεντικό του και χαίρονταν να φέρνει τα χτυπημένα κοτσύφια.\nΚοντά στο Γενάρη 8 μηνών την πήγα για πρώτη φορά σε μέρος που ήξερα ότι κρατούσε μπεκάτσα. Είχε παγωνιά εκείνη τη μέρα οπότε είχαμε κάποια πιθανότητα να πέσουμε πάνω σε εύκολα πουλιά.\nΗ Λουλου όμως ενδιαφερόταν περισσότερο για τα κοτσύφια και όχι να βρει τις μπεκάτσες.Πέφτουμε πάνω σε δυο πουλιά τα οποία τα σήκωσε χωρίς φερμα, δημιουργώντας αμφιβολίες αν τελικά τη χάλασα και είχαν δίκιο σ’αυτα που μου έλεγαν.Έκλεισε το κυνήγι ήρθε Μάρτιος αλλά εγώ συνέχιζα να βγάζω το σκύλο με κάθε ευκαιρία στο κάμπο και στο βουνό.\nΗ Λουλου στην υπακοή ήταν τέλεια, στο απορτ, και έβλεπα ότι και στην αναζήτηση στο ανοιχτό έκανε ανοιχτά λασσε των 50-60 μέτρων αριστερά-δεξιά χωρίς ποτέ να μείνει πίσω μου.Μια μέρα που την έβγαλα σε γνωστό μέρος και την είχα να τρέχει στα χωράφια ενώ εγώ ακολουθούσα με το αυτοκίνητο με χαμηλή ταχύτητα, τη βλέπω γυρνάει απότομα και καρφώνετε σε φερμα.\nΣταματάω , κατεβαίνω, περπατώ κάπου 20 μέτρα τη πλησιάζω και βλέπω ότι συνεχίζει τη φερμα. Μετά από προτροπή μου κάνει άλλα 4-5 μέτρα και ξανά φερμα.\nΣυνεχίστηκε αυτό για αλλά 20-30 μέτρα ώσπου σηκώθηκε ένα ζευγάρι καμπίσιες και την έσπασε. Ήταν η πρώτη της φερμα.\nΤην χάιδεψα ως ανταμοιβή και από εκείνη τη στιγμή φέρμαρε οτιδήποτε! Γάτες, κότες, χελώνες! Βρήκα το μπελά μου. Ποντα 50 μέτρα για χελώνα!\nΚρατιόμουν να μην τη μαλώσω γιατί μπορεί να καταλάβαινε ότι δεν θέλω τη φερμα.Ο πατέρας μου είπε ''αστην μην τη δίνεις σημασία να καταλάβει ότι δεν ενδιαφέρεσαι και θα το κόψει''. Πράγματι όταν χρόνισε το είχε κόψει οπότε περίμενα τα ορτύκια για να δω τι θα κάνει.Στο μεταξύ σχεδόν καθημερινά την έβγαζα στις καμπίσιες με αποτέλεσμα να φερμαρει χαμηλά, όχι ξαπλωτά και να κρατάει φερμα μέχρι 11 λεπτά μετρημένη με το ρολόι. Κάπου διάβασα ότι για κάνει σταθερή φερμα ο σκύλος μη του τη σπάσεις.\nΤην άφηνα και άφριζε...\nΈφθασε ο Αύγουστος αλλά στα εκπαιδευτικά δεν είχε τύχει να σηκώσω ορτύκι.\nΌποτε πήγαινα στα τυφλά αν και η αγάπη είναι στη μπεκάτσα όχι στο ορτύκι.\nΔυο μέρες πριν τη βγάζω για να βρούμε που κρατάει ορτύκια φερμάρει ο σκύλος και γύρω του πετάγονται προς όλες τις κατευθύνσεις ορτύκια. Εκείνη κόκαλο!\nΤο παίρνω απόφαση και στην έναρξη ο σκύλος φερμαρε εγώ ξεσήκωνα.\nΑπό απορτ δεν χάσαμε τίποτα. Είχαμε αρχίσει πλέον να γινόμαστε ''αγέλη''.\nΝα επικοινωνούμε χωρίς να μιλάμε. Όταν σήκωνα το όπλο προς μια κατεύθυνση κοιτούσε προς τα εκεί. Όταν καθόμουν για καρτέρι, καθόταν πλάι μου.Γενικά είχαν ταιριάξει τα χνώτα μας. Περίμενα να έρθει ο Νοέμβρης για να τη δω τι θα έκανε στις μπεκάτσες που ήταν και ο στόχος.\nΣτο μεταξύ που και που πηγαίναμε για τσίχλες- κοτσύφια –φασσες.\nΑρχές Δεκέμβρη και μπεκάτσα δεν είχαμε σηκώσει ακόμα. Είχαμε γυρίσει όλα τα βουνά και τα δάση και τίποτα.Με έτρωγε η περιέργεια πως θα τα πάει. Βγαίνω μια βόλτα ένα μεσημέρι Κυριακής σε μέρος που ήξερα ότι κρατάει πουλιά. Είχε περάσει ήδη 1 ώρα και δεν βγάλαμε τίποτα. Περπατώ πλάι σε ένα ρεματάκι γύρω στο ένα μέτρο βαθύ που το καλύπτουν διάφορα πυκνούρια 3-4 μέτρα ψηλά αλλά το έδαφος από κάτω καθαρό. Τότε δεν χρησιμοποιούσα μπιπερ η κουδούνι. Ακόμα το αποφεύγω όταν δεν είμαι σε πυκνό δάσος. Χτυπάει το τηλέφωνό και σταματώ να μιλήσω.\nΌμως έχω και το νου μου στη Λουλου που βρίσκεται μέσα στο πυκνό ακριβώς δίπλα μου. Ενώ συνεχίζω να μιλάω στο κινητό αντιλαμβάνομαι ότι ο σκύλος δεν ακούγεται ούτε φαινότανε πουθενά. Τελειώνει η συνομιλία και με τη σφυρίχτρα καλώ το σκυλί.Τίποτα. Δεύτερη φορά και ψάχνω να την εντοπίσω. Επικρατεί αυτή η νεκρική ησυχία που αν έχετε προσέξει υπάρχει πάντα στη φερμα.\nΑν δεν υπάρχει αυτό το μπιπερ που χαλάει τα πάντα. Είναι ακριβώς κάτω από μένα σε θέση φερμας. Παροτρύνω να τη σπάσει και σηκώνονται δυο μπεκάτσες μαζί προς διαφορετικές κατευθύνσεις. Πήρα τη μια την οποία μου την έφερε στα πόδια μου. Κοιτάω το κινητό...8 λεπτά κλήσης.\nΉταν οι πρώτες φερμαριστές μπεκάτσες. Μπορώ να διηγηθώ εκατοντάδες περιστατικά που έζησα 9 χρόνια τώρα μαζί της. Εμπειρίες που μας έκαναν και τους δυο καλύτερους.\nΑλλά το σπουδαιότερο για μένα: βρήκα τον σύντροφο μου στο κυνήγι και όχι μονό. Είμαστε ''αγέλη''. Από τότε μαζί έχουμε κυνηγήσει τα πάντα με επιτυχίες και αποτυχίες, πέρα από νούμερα, με μια ιδιαίτερη αδυναμία στη μπεκάτσα.\n© Ordinary mortal\nΤο βλέμμα που μου λέει ''που κοιτάς? μπροστά είναι!!!''\nΑπό τις 9 Δεκέμβρη 2012 η Λουλού δεν θα με συντροφεύει πια στα κυνήγια, στο πρωινό τσιγάρο στην αυλή, στην Απριλιάτικη βόλτα.\nΣ' ευχαριστώ για τα μαθήματα που μου έδωσες, την υπομονή σου στις αποτυχίες μου,τις αξέχαστες κυνηγετικές εμπειρίες που ζήσαμε μαζί σύντροφε.


Ποδόσφαιρο από ακρωτηριασμένους με ατσαλένια καρδιά!\nΠοδόσφαιρο σημαίνει σεβασμός, σιδερένια θέληση, θέαμα, πάθος, μαχητικότητα, αφοσίωση! Ποδόσφαιρο σημαίνει να έχεις βιώσει το χειρότερο εφιάλτη και η μπάλα να σε κρατάει ζωντανό.\nΠοδόσφαιρο σημαίνει να έχεις χάσει ένα μέλος του σώματός σου και να συνεχίζεις να παλεύεις στο γήπεδο! Ποδόσφαιρο σημαίνει την ώρα του ατυχήματος να ζητάς από τον Θεό να μη σταματήσεις να κλωτσάς την μπάλα! Ποδόσφαιρο σημαίνει να προσπαθείς να σκοράρεις με τις πατερίτσες και να κερδίζεις την άνιση μάχη με την κατάθλιψη. Ποδόσφαιρο σημαίνει 50.000 φίλαθλοι να σε αποθεώνουν γιατί είσαι ο ήρωας της καθημερινότητας! Η Τουρκία αναδείχθηκε πρωταθλήτρια στο Ευρωπαϊκό πρωτάθλημα ακρωτηριασμένων, η Ελλάδα πάλι έσβηνε το πρώτο της κεράκι και συνεχίζει!\nΑπό τη μια η υπερομάδα με τη στήριξη της Πολιτείας, από την άλλη η παρέα που παλεύει λυσσαλέα για να αποδείξει πως το ποδόσφαιρο είναι η ζωή τους! Κοινό σημείο η αγάπη για τη στρογγυλή θεά! Το G-Weekend μιλά με δυο νικητές της ζωής, τον Οσμάν Κατσμάκ και τον Θανάση Σύρμα. Ο Τούρκος αρχηγός έδωσε το τρόπαιο στη χώρα του κι έγινε... δημοφιλέστερος από τον Ταγίπ Ερντογάν, ο Έλληνας τον χειροκρότησε από κοντά κι αν η «παρέα» του στηριχθεί, τότε ίσως ζήσει κι αυτός το μεγάλο όνειρο. Τι και αν στα 46, με τέτοια ψυχή δεν έχει να φοβηθεί τίποτα!\nΞημερώματα Σαββάτου και ο Οσμάν ως κομάντο του τουρκικού στρατού βρισκόταν στην Κοιλάδα Sirnak Besta. Ηταν υπεύθυνος οδικής ασφάλειας, η ομίχλη δεν του επέτρεπε να δει καθαρά, όταν στις 5 το πρωί μια εκκωφαντική έκρηξη θα του αλλάξει τη ζωή. Ο Οσμάν θα τραυματιστεί σοβαρά στο αριστερό πόδι και θα διακομιστεί με ελικόπτερο στο νοσοκομείο. «Το πρώτο πράγμα που είπα μόλις άνοιξα τα μάτια μου στο νοσοκομείο ήταν: "Σας παρακαλώ μη με ακρωτηριάσετε, θέλω να παίξω ποδόσφαιρο''. Δυο πράγματα με στεναχώρησαν μετά την επέμβαση. Το πρώτο ήταν που δεν θα έπαιζα ξανά ποδόσφαιρο και δεύτερο το ότι η μητέρα μου θα αισθανόταν τόσο λυπημένη που θα με έβλεπε με ένα πόδι» μας εξομολογείται!\n«Ήταν 16:30, είχαμε προετοιμασία με τον Γ.Α.Σ. Ιάλυσος και πήγαινα στο δρόμο για το γήπεδο, αργά. Ξαφνικά και σε μία στροφή αντίκρισα μπροστά μου μία άλλη μηχανή μεγάλου κυβισμού, στην οποία ο οδηγός είχε βάλει το παιδάκι του πάνω στο ντεπόζιτο. Σε απόσταση 10 μέτρων, προσπάθησα να αντιδράσω, έκανα έναν ελιγμό και έβγαλα και μία κραυγή, από τον τρόμο μου ίσως. Όταν έπεσα διαπίστωσα ότι δεν είχα τίποτα, παρά μόνο το ότι το πόδι μου είχε κοπεί αλλά δεν είχε αφαιρεθεί τελείως. Το πρώτο πράγμα που είπα... Οχι Θεέ μου γιατι να μην ξαναπαίξω μπάλα...» τονίζει στο G-Weekend ο Θανάσης Σύρμας. Ενας Τούρκος Κομάντο, ένας Ελληνας προπονητής στην πιο δύσκολη στιγμή της ζωής του και η μπάλα εφόδιο για να μείνουν ζωντανοί!\nΜια ερώτηση, μια κοινή απάντηση. ''Τι είναι το ποδόσφαιρο για σας;'' «Είναι Ζωή, χαρά. Είναι το καλύτερο πράγμα που συνέβη στη ζωή μου, μαζί με την οικογένειά μου» τονίζει ο Θανάσης Σύρμας, ενώ ο Οσμάν απαντά:«Δε θα μπορούσα να φανταστώ τον εαυτό μου να μην παίζει ποδόσφαιρο. Με κράτησε όρθιο στα δύσκολα, μου έδωσε μια δεύτερη ζωή».\nΠΗΓΗ: Gazetta.gr - ΠΟΛΥΔΩΡΟΣ ΠΑΠΑΔΟΠΟΥΛΟΣ


1.6MPa μηχανοποιημένη βαλβίδα ζώνης νερού μονάδων σπειρών ανεμιστήρων ορείχαλκος\nΟι μηχανοποιημένες ορείχαλκος βαλβίδες σειράς του SK σχεδιάζονται πρώτιστα για να ελέγξουν τη ροή του νερού ή του ατμού σε απάντηση στο αίτημα ενός ελεγκτή στις εφαρμογές σπειρών ζώνης και ανεμιστήρων. Η βαλβίδα οδηγείται από τη σύγχρονη μηχανή υστέρησης με την επιστροφή άνοιξη. Η βαλβίδα είναι κανονικός-κλειστή. Όταν thethermostat εργάζεται, θα παράσχει ένα ανοίγοντας σήμα, και η μηχανοποιημένη βαλβίδα θα ανοιχτεί για να ανοίξει. Το Thenthe κατεψυγμένο/το ζεστό νερό θα εισαχθεί στη σπείρα και θα παράσχει κρύος/καυτός στο δωμάτιο. Όταν η θερμοκρασία δωματίου risesup στο καθορισμένο σημείο, η θερμοστάτης θα κάνει τη δύναμη βαλβίδων μακριά.\nμηχανοποιημένη βαλβίδα νερού


Καλή σχολική χρονιά | ΤΕΥΚΡΟΣ ΜΙΧΑΗΛΙΔΗΣ\nΕλπίζω να περάσατε – κατά το δυνατόν στον τρελλότοπο που ζούμε – ένα ευχάριστο καλοκαίρι.\nΤα δικά μου νέα:\nΑύριο Τετάρτη 31 Αυγούστου, 15:00 – 16:00 είμαι καλεσμένος στο Πρώτο Πρόγραμμα της ΕΡΑ (105.8 ή internet webradio.ert.gr/proto).\nΝΕΟ: Τα Τέσσερα Χρώματα του Καλοκαιριού\nΣυμμετείχα στις εκδηλώσεις για τα 100 χρόνια της αιματηρής εξέγερσης των μεταλλορύχων της Σερίφου. Παρουσιάστηκε το βιβλίο μου «Τα τέσσερα χρώματα του καλοκαιριού»που αναφέρεται μεταξύ άλλων και στα γεγονότα της εξέγερσης.\nΤέλειωσα τη μετάφραση του Le choc Simone Weil του Jaques Julliard. Θα κυκλοφορήσει από τις εκδόσεις Πόλις\nA certain ambiguity των G. Suri & J. S. Bal. Θα κυκλοφορήσει από τις εκδόσεις Αλεξάνδρεια\non Αύγουστος 30, 2016 at 11:11 Comments (1)\nTags: ραδιόφωνο, Σέριφος, βιβλία, μετάφραση\nThe URI to TrackBack this entry is: https://tefcrosmichaelides.wordpress.com/2016/08/30/%ce%ba%ce%b1%ce%bb%ce%ae-%cf%83%cf%87%ce%bf%ce%bb%ce%b9%ce%ba%ce%ae-%cf%87%cf%81%ce%bf%ce%bd%ce%b9%ce%ac/trackback/\nOn Αύγουστος 30, 2016 at 12:58 Er. Mi. said:\nΚαλή συνέχεια Τεύκρο.\nΣου εύχομαι να κάνεις πάντα όμορφα πράγματα!


Φθιώτιδα : Θρίλερ στο Μόδι! Τον χτύπησαν με τσεκούρι στο κεφάλι.. | Lamianow.gr\nΈνα πολύ σοβαρό συμβάν σημειώθηκε τις προηγούμενες ώρες στο Μόδι του Δήμου Αμφίκλειας – Ελάτειας. Σύμφωνα με τα πρώτα στοιχεία από το ρεπορτάζ του lamianow.gr νεαροί Πακιστανοί που έμεναν στο ίδιο σπίτι και οι οποίοι απασχολούνταν σε αγροτικές καλλιέργειες της περιοχής τσακώθηκαν για οικονομικές διαφορές και όσα ακολούθησαν θυμίζουν σενάριο ταινίας θρίλερ.\nΒάσει των ίδιων πηγών η κατάσταση ξέφυγε κάποιες ώρες (γύρω στις 06.00 το πρωί) μετά την αρχική διαφωνία και διαπληκτισμό, όταν ένας εκ των των υπόλοιπων ομοεθνών (30 ετών) χτύπησε το θύμα με τσεκούρι στο κεφάλι και εξαφανίστηκε. Το θύμα μεταφέρθηκε στο Νοσοκομείο Λαμίας σε πάρα πολύ σοβαρή κατάσταση και δίνει μάχη για την ζωή του. Κατά τις ίδιες πηγές, έχει αφαιρεθεί κομμάτι από το κρανίο του μετά το χτύπημα.


hotels.com-Ξενοδοχεία Με Συμπεριλαμβάνεται wifi σε Puebla, Ειδικές Προσφορές σε Ξενοδοχεία με Συμπεριλαμβάνεται wifi σε Puebla\nPuebla - Ξενοδοχεία, Μεξικό\nΣυμπεριλαμβάνεται wifi ξενοδοχεία στην πόλη Puebla\nΞενοδοχεία - Συμπεριλαμβάνεται wifi - Puebla\nΠού να μείνετε σε Puebla\nΞενοδοχεία - Συμπεριλαμβάνεται wifi - Σαν Αντρές Καλπάν\nHotel Meson del Abuelo2,5 αστέρων\nOYO Hotel Carnaval3 αστέρων\nHotel Real del Angel3 αστέρων\nHotel Aristos Puebla Aeropuerto3 αστέρων\nHotel Posada Kenmar3 αστέρων\nΞενοδοχεία - Συμπεριλαμβάνεται wifi - Τεπεάκα\nNatural Suites Hotel Valsequillo Africam2,5 αστέρων\nAntiguo Hipico Haras3,5 αστέρων\nCapital O Del Valle2 αστέρων\nCollection O Hotel Nueva Escocia2,5 αστέρων\nΞενοδοχεία - Συμπεριλαμβάνεται wifi - Κουετσαλάν ντελ Προγκρέσο\nCapital O Posada La Plazuela2,5 αστέρων\nOYO Posada Astrud3 αστέρων\nHotel Mixti3 αστέρων\nHotel Cuetzalan2,5 αστέρων\nHotel & Suites Posada Molina2,5 αστέρων\nΞενοδοχεία - Συμπεριλαμβάνεται wifi - Ακατσίνγκο\nHotel Santa Julia2,5 αστέρων\nHotel Reforma2,5 αστέρων\nLa Quinta by Wyndham Puebla Ciudad Modelo3,5 αστέρων\nPuebla: Κορυφαίες πόλεις\nΑκατσίνγκοΕνώ βρίσκεστε στην πόλη (Ακατσίνγκο), μπορείτε να επισκεφτείτε κοντινά αξιοθέατα όπως: Στάδιο Autodromo Miguel E. Abed και Εκκλησία της Αγίας Ισαβέλλας.\nφωτογραφία από τον/την Andres Youshimats\nΣαν Αντρές ΚαλπάνΕνώ βρίσκεστε στην πόλη (Σαν Αντρές Καλπάν), μπορείτε να επισκεφτείτε κοντινά αξιοθέατα όπως: Μεσαιωνικό Χωριό Val´Quirico και Μεγάλη Πυραμίδα της Cholula.\nΚουετσαλάν ντελ ΠρογκρέσοΗ πόλη αυτή (Κουετσαλάν ντελ Προγκρέσο) διαθέτει πολλά αξιοθέατα όπως: Καταρράκτης Las Brisas και Αρχαιολογικός Χώρος του Γιοουαλιτσάν.\nΤεπεάκαΕνώ βρίσκεστε στην πόλη (Τεπεάκα), μπορείτε να επισκεφτείτε κοντινά αξιοθέατα όπως: Στάδιο Autodromo Miguel E. Abed και Εκκλησία της Αγίας Ισαβέλλας.\nOrientalΕνώ βρίσκεστε στην πόλη (Oriental), μπορείτε να επισκεφτείτε κοντινά αξιοθέατα όπως: Αρχαιολογική Τοποθεσία Cantona.\nΣοκιτλάνΗ πόλη αυτή (Σοκιτλάν) διαθέτει πολλά αξιοθέατα όπως: Προστατευόμενη Ζώνη Βιόσφαιρας Tehuacán-Cuicatlán.\nPuebla: Κορυφαία σημεία ενδιαφέροντος\nΑφρικάμ ΣαφάριΑν λατρεύετε τα ζώα, μη χάσετε την ευκαιρία να επισκεφτείτε ένα από τα δημοφιλή σημεία ενδιαφέροντος (Αφρικάμ Σαφάρι) που βρίσκεται σε απόσταση 8,9 χλμ. από το κέντρο (Πουέμπλα). Αν επιθυμείτε να εξερευνήσετε ορισμένα από τα πάρκα εδώ (Πουέμπλα), επισκεφτείτε τα ακόλουθα μέρη: Πάρκο Parque Benito Juárez και Zona Histórica de los Fuertes.\nΕμπορικό Κέντρο AngelopolisΕμπορικό Κέντρο Angelopolis, Ανχελόπολις: Εδώ θα απολαύσετε σίγουρα τις αγορές σας. Αξίζει να επισκεφτείτε το ακόλουθο μέρος: Εμπορικό Κέντρο Triangulo Las Animas.\nΚαθεδρικός ναός της ΠουέμπλαΑν θέλετε να δείτε τα αξιοθέατα της περιοχής (Ιστορικό Κέντρο της Πουέμπλα), επισκεφτείτε το ακόλουθο μνημείο: Καθεδρικός ναός της Πουέμπλα. Επίσης, θα μπορούσατε να ξεκινήσετε την πολιτιστική σας περιήγηση από τα μουσεία της περιοχής. Εδώ (Πουέμπλα) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τo ακόλουθo: Μεγάλη Πυραμίδα της Cholula.\nΠλατεία ZocaloΑν θέλετε να δείτε τα αξιοθέατα της περιοχής (Ιστορικό Κέντρο της Πουέμπλα), επισκεφτείτε το ακόλουθο μνημείο: Πλατεία Zocalo. Επίσης, θα μπορούσατε να ξεκινήσετε την πολιτιστική σας περιήγηση από τα μουσεία της περιοχής. Εδώ (Πουέμπλα) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τα ακόλουθα: Καθεδρικός ναός της Πουέμπλα και Μεγάλη Πυραμίδα της Cholula.\nΣυνεδριακό Κέντρο της ΠουέμπλαΑν επισκεφτείτε την περιοχή (Ιστορικό Κέντρο της Πουέμπλα), αξίζει να φωτογραφίσετε το ακόλουθο σημείο ενδιαφέροντος: Συνεδριακό Κέντρο της Πουέμπλα.\nΠλατεία του ΑτλίξκοΒγάλτε μερικές φωτογραφίες αν επισκεφτείτε αυτό το σημείο ενδιαφέροντος (Πλατεία του Ατλίξκο) που βρίσκεται (0,7 χλμ. από το κέντρο (Atlixco).Εδώ (Atlixco) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τo ακόλουθo: Μεγάλη Πυραμίδα της Cholula.\nΜάθετε περισσότερα για: Puebla\nΣυμπεριλαμβάνεται wifi - Puebla – Η hotels.com διαθέτει μεγάλη ποικιλία ξενοδοχείων όπου διασφαλίζεται ότι θα βρείτε ποιότητα και άνεση. Puebla - Αναζητήστε και συγκρίνετε Συμπεριλαμβάνεται wifi με εκπληκτικές τιμές δωματίων και ανέσεις ξενοδοχείων που εγγυημένα θα ικανοποιήσουν τις ταξιδιωτικές σας ανάγκες.


Ποδηλάτισσα : Για το Αντωνοπούλειο....\nrena 17 Νοεμβρίου 2014 - 6:52 μ.μ.\nΚάθε χρόνο και καλύτερα τα χριστουγεννιάτικα σου Βίκυ μου!!!\nΚλαυδία 17 Νοεμβρίου 2014 - 7:46 μ.μ.\nO χρόνος κυλάει τόσο γρήγορα, οι ανάγκες πληθαίνουν και εσύ Βίκυ καταφέρνεις να είσαι παρούσα με τις πανέμορφες δημιουργίες σου, το δοτικό σου πνεύμα και τη γενναιόδωρη διάθεση ,σε τόσες προσκλήσεις αγάπης !!!Το Αντωνοπούλειο αξίζει να έχει τη στήριξη όλων μας για το σπουδαίο έργο του και με χαρά και συγκίνηση θα υποδεχτεί τα δώρα της αγάπης σου !!!\nAlexandra Paxinou 17 Νοεμβρίου 2014 - 7:50 μ.μ.\nΤο κουτί είναι ονειρεμένο και τα ημερολόγια απίστευτα!!!\nΚαλή επιτυχία στην προσπάθεια σου αυτή και καλή επιτυχία και σε όλο το Bazaar!!\nΔημιουργία 17 Νοεμβρίου 2014 - 7:54 μ.μ.\nΠάντα δοτική Βίκυ μου, τα έργα σου υπέροχα και καλοφτιαγμένα όπως πάντα.\nAleka Craftaholic 17 Νοεμβρίου 2014 - 8:55 μ.μ.\nΜπράβο και πάλι μπράβο!υπέροχες οι κουτάλες!\nRena Christodoulou 17 Νοεμβρίου 2014 - 10:09 μ.μ.\nΚαλές γιορτές να έχουμε Βίκυ μου!\nΚαλή επιτυχία και σ αυτό το παζάρι!!1\nΜαρία Έλενα 17 Νοεμβρίου 2014 - 10:23 μ.μ.\nDESPINA P 17 Νοεμβρίου 2014 - 10:58 μ.μ.\nΠολύ όμορφα όλα όσα έφτιαξες γι'αυτόν τον τόσο καλό σκοπό και σίγουρα θα πιάσουν τόπο! Σ'ευχαριστώ για τη συμμετοχή!\nMaria Kanellaki 17 Νοεμβρίου 2014 - 11:02 μ.μ.\nΟι ξύλινες κουτάλες μου έκλεψαν την καρδιά...\nΜπράβο ρε Βίκυ μου! Πότε προλαβαίνεις ρε παιδάκι μου και τα φτιάχνεις όλα αυτά;\nΜοτεράκι έχουν τα χέρια σου;;;\nΚαλό ταξίδι να έχουν και καλή επιτυχία και σ' αυτό το μπαζάρ!\nnikol 17 Νοεμβρίου 2014 - 11:17 μ.μ.\nΓια τις αγαπημένες Αντωνοπουλίτσες αξίζουν όλα τα όμορφα που έφτιαξες !!! Οι άγγαλοι υπέροχοι αλλά και τα υπόλοιπα έχουν τη δική τους ομορφιά !!1 Καλή συνέχεια λοιπόν γιατί είμαι σίγουρη ότι πολλά ετοιμάζονται ακόμα\nNena 17 Νοεμβρίου 2014 - 11:31 μ.μ.\nΠΟΛΥ ΟΜΟΡΦΑ ΚΑΙ ΚΑΛΟΔΟΥΛΕΜΕΝΑ ΓΙΑ ΑΛΛΗ ΜΙΑ ΦΟΡΑ ΤΑ ΔΩΡΑ ΣΟΥ,,,,ΘΑ ΠΡΟΣΦΕΡΟΥΝ ΧΑΡΑ ΣΕ ΟΠΟΙΟΝ ΤΑ ΠΑΡΕΙ!!!\nΜΠΡΑΒΟ ΒΙΚΥ ΜΟΥ!!\nχρυσάνθη 18 Νοεμβρίου 2014 - 12:04 π.μ.\nΜπράβο γλυκιά μου Βίκυ!!!!Θαυμάζω το μεγαλείο σου αλλά και τα έργα σου!!!!!!!!!!!1\nAriadni St. 18 Νοεμβρίου 2014 - 12:41 π.μ.\nΠανέμορφα, πολύ όμορφο το αποτελεσμα! Μπραβο σου!\nMarie-Anne 18 Νοεμβρίου 2014 - 1:34 π.μ.\nΠανέμορφο το κουτί σου, Βίκυ μου!!!!!!!!!\nΑλλά και οι κουτάλες και τα ημερολόγια δεν πάνε πίσω!\nΣυγχαρητήρια για την προσφορά σου και σ'αυτό το μπαζάρ, ακούραστη φιλενάδα!!!\nΕΚΦΡΑΣΟΥ 18 Νοεμβρίου 2014 - 8:26 π.μ.\nμπραβο!!! για ολη την προσφορα μπραβο!\nΝίκη 18 Νοεμβρίου 2014 - 9:20 π.μ.\nΌλα ένα κι ένα! Μπραβο Βίκυ μου!!\n...irida... 18 Νοεμβρίου 2014 - 10:44 π.μ.\nνα εχεις υγεια,,,και να μπορεις να προσφερεις...\nγιατι δεν δινεις.... μονο υλικα αλλα πιο πολυ βαζεις ψυχη..και αγαπη...\nνα εισαι καλα!.\nΕλένη Φλογερά 18 Νοεμβρίου 2014 - 11:32 π.μ.\nΠανέμορφη η προσφορά σου Βίκυ μου. Μπράβο!\nNikolitsa A. 18 Νοεμβρίου 2014 - 4:23 μ.μ.\nB;ίκυ μου σε ευχαριστούμε που και αυτή τη φορά μας σκέφτηκες και όι όμορφες και καλοδουλεμένες κατασκεύες σου θα όμορφήνουν το bazaar μας.Πράγματι οι ανάγκες είναι πολλές, αλλά έχει ο θεός.\nΟ κόσμος της Ράνιας 18 Νοεμβρίου 2014 - 9:23 μ.μ.\nΗ προσφορά σου είναι ανεκτίμητη Βίκυ, είναι όλα πολύ ωραία και είναι σίγουρο ότι θα βοηθήσουν πολύ !!! Να είσαι καλά !!!!\nnieneke nia 18 Νοεμβρίου 2014 - 9:39 μ.μ.\nΠολύ όμορφες δημιουργίες και καλοφταιγμενα ....και για κάλο σκοπό..\nΜπραβο για τη προσφορά σου !!!!\nαχτίδα 19 Νοεμβρίου 2014 - 9:26 π.μ.\nΑγαπημένη φίλη μου που τα πάντα προλαβαίνεις..σ' αγαπώ πολύ πολύ..Αχτιδένια..\nMatina Sak 20 Νοεμβρίου 2014 - 2:59 μ.μ.\nΠανέμορφες και λατρεμένες οι δημιουργίες σου .Να είσαι πάντα καλά να προσφέρεις .


Εκλογή και συγκρότηση σε σώμα του ΔΣ του «Αμφικτυονίες ΑΕ» - STEREA NEWS\nΣε σώμα συγκροτήθηκε τη Δευτέρα 23 Νοεμβρίου, κατά την πρώτη του συνεδρίαση του, το νέο Διοικητικό Συμβούλιο του Αναπτυξιακού Οργανισμού- Ανώνυμη Εταιρεία με την επωνυμία «Αμφικτυονίες – Αναπτυξιακός Οργανισμός Τοπικής Αυτοδιοίκησης Ανώνυμη Εταιρεία» και το διακριτικό τίτλο «ΑΜΦΙΚΤΥΟΝΙΕΣ Α.Ε.»\nΕυθύμιος Καραΐσκος, Δήμαρχος Λαμιέων, Πρόεδρος.\nΔημήτριος Μπεσλεμές, Αντιδήμαρχος Λαμιέων, Α΄ Αντιπρόεδρος.\nΑθανασία Στιβακτή, Δήμαρχος Αμφίκλειας-Ελάτειας, Β΄ Αντιπρόεδρος.\nΧαράλαμπος Λιόλιος, Δήμαρχος Δομοκού, Μέλος.\nΓεώργιος Χαντζής, Δήμαρχος Μακρακώμης, Μέλος.\nΒιργινία Στεργίου, Δήμαρχος Στυλίδας, Μέλος.\nΓεώργιος Σταμούλης, Καθηγητής του Τμήματος Ηλεκτρολόγων Μηχανικών και Μηχανικών Υπολογιστών του Πανεπιστημίου Θεσσαλίας- Διευθυντής του Ινστιτούτου Ασφάλειας Συστημάτων και Επιστήμης Δεδομένων, Μέλος.\nΓεώργιος Σαρανταυγάς, Ηλεκτρονικός-Μηχανικός & Μηχανικός Υπολογιστών, συνεργάτης του τμήματος Exports USA του Ελληνο-Αμερικανικού Επιμελητηρίου, Μέλος.\nΒασίλειος Μωραΐτης, Φυσικός, με μεταπτυχιακή εξειδίκευση Master στην Διαχείριση Περιβάλλοντος, Μέλος.\nΓρηγόριος Τσούρτος, Οικονομολόγος, Στέλεχος Επιχειρήσεων Ιδιωτικού Τομέα, Μέλος.\nΕυαγγελία Χονδρογιάννη , Δικηγόρος, Μέλος.\nΜετά την εκλογή του Διοικητικού Συμβουλίου και την συγκρότηση σε σώμα, ο Πρόεδρος του Δ.Σ. και Δήμαρχος Λαμιέων, δήλωσε: «Η συνεργασία, η αλληλεγγύη και η επικουρικότητα είναι σίγουρα αρχές που είναι συνώνυμες με την τοπική αυτοδιοίκηση, όπως συνώνυμη με την αυτοδιοίκηση είναι και η έννοια της αποτελεσματικότητας.\nΚαλή αρχή λοιπόν και επιτυχία στην εκπλήρωση των στόχων του νέου Αναπτυξιακού Οργανισμού των Δήμων μας».


Ειδικά οχήματα συλλέκτη - PDF\nDownload "Ειδικά οχήματα συλλέκτη"\n1 Ειδικά οχήματα συλλέκτη ΚΛΑΣΣΙΚΗ ΕΚΔΟΣΗ VM00XT10 ΚΛΑΣΣΙΚΗ PNA/PNH 80 VM00XT10 ΚΛΑΣΣΙΚΗ PNA/PNH 80 VM2XT10 ΚΛΑΣΣΙΚΗ PGA 100 ΜΕΡΑ ΜΕ ΜΕΡΑ ΒΕΛΤΙΩΝΟΥΜΕ ΤΟΝ ΚΟΣΜΟ ΤΗΣ ΣΥΛΛΟΓΗΣ ΣΥΛΛΕΚΤΕΣ για ΞΗΡΟΥΣ ΚΑΡΠΟΥΣ και ΕΛΙΕΣ\n2 ΜΕΡΑ ΜΕ ΤΗ ΜΕΡΑ ΒΕΛΤΙΩΝΟΥΜΕ ΤΟΝ ΚΟΣΜΟ ΤΗΣ ΣΥΛΛΟΓΗΣ VMXT10 κλασσικη σειρά 3 Ο συλλέκτης υψηλής απόδοσης Η ΚΛΑΣΣΙΚΗ σειρά VMXT10 σας προσφέρει ένα προϊόν υψηλής απόδοσης με μεγάλη ευελιξία και μεγάλα πλεονεκτήματα για τη συγκομιδή. Αυτές οι μηχανές συναρμολογούνται στους μπροστινούς βραχίονες και έχουν μελετηθεί και σχεδιαστεί προκειμένου να τοποθετούνται σε ειδικά μηχανήματα. Διαθέσιμα μοντέλα: Η λειτουργία και οι επιδόσεις τους είναι άριστες σε όλα τα είδη δέντρων (αμυγδαλιές και ελιές). VM00XT10 ΚΛΑΣΣΙΚΗ PNA/PNH 80 VM1XT10 ΚΛΑΣΣΙΚΗ PNA/PNH 80 VM2XT10 ΚΛΑΣΣΙΚΗ PGA 100\n3 ΣΥΛΛΕΚΤΕΣ για ΞΗΡΟΥΣ ΚΑΡΠΟΥΣ και ΕΛΙΕΣ 4 Κεφαλή με τρία σημεία κλεισίματος Πολύ μικρό βάρος. Σύνδεση με διόρθωση σε τρία σημεία (Δεν βλάπτει τα κλαδιά, τον κορμό ή τα φρούτα). Συνεχής κυκλική δόνηση με τη δυνατότητα διακύμανσης ισχύος 3040% με πολύ εύκολο χειρισμό (5 min.), Ανάλογα με τον τύπο δέντρου για συγκομιδή (αμυγδαλιές ή ελιές). Νέοι βραχίονες σύσφιξης με διπλή αγκύρωση που μας επιτρέπουν τη σύνδεση με κορμούς με διαμέτρους από 15 έως 45 cm. Το αποτέλεσμα του αθροίσματος του τύπου της δόνησης που ενσωματώνεται και η σύνδεση με διόρθωση του συστήματος σε τρία σημεία, είναι αυτό που και σε νέα και παλιότερα δέντρα με μια μικρή διάμετρο, μεγάλη διάμετρο, κ.λπ., κάνει τα ποσοστά απόδοσης εξαιρετικά χωρίς καμία ζημιά. Προαιρετικά, μπορούμε να συναρμολογήσουμε τους ειδικούς βραχίονες για νέα δέντρα, τα οποία θα επιτρέψουν τη δόνηση χωρίς καμία ζημιά στο δέντρο, σε κορμούς από 8 έως 30 cm. Η δόνηση που θα πετύχουμε και τα ποσοστά αποδόσεων θα είναι εξαιρετικά.\n4 ΜΕΡΑ ΜΕ ΤΗ ΜΕΡΑ ΒΕΛΤΙΩΝΟΥΜΕ ΤΟΝ ΚΟΣΜΟ ΤΗΣ ΣΥΛΛΟΓΗΣ Κεφαλή με παράλληλο κλείσιμο Z20 και Z10 (προαιρετικά) 5 Νέο σύστημα σύνδεσης δύο σημείων. Η τανάλια μπορεί να σφίξει σε δύο σημεία ή σε τρία σημεία. Μπορεί να συναρμολογηθεί σε όλα τα μοντέλα συσκευών δόνησης Agromelca. Οι κύλινδροι βρίσκονται στο πίσω μέρος και ως εκ τούτου προστατεύονται πλήρως. Εύκολη σύνδεση με τον κορμό. Μεγάλο άνοιγμα της τανάλιας. Προσαρμογή του ανοίγματος της τανάλιας και ως εκ τούτου μπορεί να προσαρμοστεί σε όλα τα είδη των δέντρων (με μεγάλη διάμετρο, νέα, κ.λπ.). Συνεχής κυκλική δόνηση με τη δυνατότητα διακύμανσης ισχύος 3040% με πολύ εύκολο χειρισμό (5 min.), Ανάλογα με τον τύπο δέντρου για συγκομιδή (αμυγδαλιές ή ελιές). Μοντέλα: Z2O: Μέγιστο άνοιγμα 80 cm. Μεγαλύτερο μέγεθος και σχεδιασμένο για άριστη απόδοση σε όλα τα είδη των δέντρων. Z1O: Μέγιστο άνοιγμα 50 cm. Μικρότερο και σχεδιασμένο για μεσαία και νεαρά δέντρα. Σημείωση: Κεφαλή που συνιστάται για δέντρα με διάμετρο κορμού πάνω από 20 cm.\n5 ΣΥΛΛΕΚΤΕΣ για ΞΗΡΟΥΣ ΚΑΡΠΟΥΣ και ΕΛΙΕΣ 6 Κινήσεις των μοντέλων Η ΚΛΑΣΣΙΚΗ σειρά VMXT10 VM00XT10 ΚΛΑΣΣΙΚΗ περιστροφή τανάλιας (επικλινείς κορμοί). Ξεχωριστή άρση από την ομπρέλα. Αυτή η συσκευή δόνησης είναι κατασκευασμένη κυρίως για τη συγκομιδή δέντρων 1 ποδιού πολύ γρήγορα και εύκολα. Αν το δέντρο δεν έχει τις αναγκαίες προϋποθέσεις για την απευθείας δόνησης από τον κορμό (μεγάλης διαμέτρου στην ελιά, αρκετά πόδια ύψος, κ.λπ.) θα πρέπει να απελευθερώσουμε την ομπρέλα για προσάρτηση σε υψηλότερες θέσεις. με δεδομένο το μικρό του βάρος, μπορεί να συναρμολογηθεί σε ελκυστήρες καρπών. VM1XT10 ΚΛΑΣΣΙΚΗ περιστροφή τανάλιας (επικλινείς κορμοί) cm τηλεσκοπικό (με προέκταση). Ξεχωριστή άρση από την ομπρέλα. Αυτή η συσκευή δόνησης είναι κατασκευασμένη κυρίως για τη συγκομιδή δέντρων 1 ποδιού πολύ γρήγορα και εύκολα. Το μοντέλο VM1 μας επιτρέπει επίσης να σηκώσουμε και να προεκτείνουμε την προέκταση για να μπορούμε να συνδεθούμε σε υψηλότερες θέσεις. Εάν είναι απαραίτητο, στα δέντρα όπου η συγκομιδή είναι πολύ δύσκολη χρησιμοποιώντας την ομπρέλα, μπορεί να απελευθερωθεί πολύ εύκολα. Λαμβάνοντας υπόψη το μικρό του βάρος, μπορεί να συναρμολογηθεί σε τρακτέρ για καρπούς.\n6 ΜΕΡΑ ΜΕ ΤΗ ΜΕΡΑ ΒΕΛΤΙΩΝΟΥΜΕ ΤΟΝ ΚΟΣΜΟ ΤΗΣ ΣΥΛΛΟΓΗΣ 7 VM2XT10 ΚΛΑΣΣΙΚΗ PGA 100 περιστροφή τανάλιας (επικλινείς κορμοί) cm τηλεσκοπικό (με προέκταση). Ξεχωριστή άρση από την ομπρέλα. Πλευρική περιστροφή μηχανήματος (αρ δεξ). Προσαρμογή ύψους τανάλιας. Με την πλατφόρμα συλλογής στο έδαφος και χωρίς να κινείται το τρακτέρ από την αρχική του θέση, μπορούμε να το συνδέσουμε σε δέντρα με μέγεθος ένα ή δύο πόδια, σε κορμούς μέχρι 2 μέτρα ύψος και να κάνουμε συνδέσεις με πλευρικές κινήσεις έως 2 m.αν χρειαστεί για τα δέντρα όπου η συγκομιδή είναι πολύ δύσκολη με την ομπρέλα, μπορεί να βγει πολύ εύκολα.\n7 ΣΥΛΛΕΚΤΕΣ για ΞΗΡΟΥΣ ΚΑΡΠΟΥΣ και ΕΛΙΕΣ 8 Προφίλ αλουμινίου πλατφόρμες συλλογής Οι συλλέκτες μας VMXT10 ΚΛΑΣΣΙΚΗ είναι εξοπλισμένοι με τη νέα πλατφόρμα από προφίλ αλουμινίου με τη δυνατότητα επιλογής διάφορων διαστάσεων. Με αυτή την πλατφόρμα θα μειώσουμε το βάρος μιας συμβατικής ομπρέλας (σίδηρος) κατά 70%, και ως εκ τούτου σε μεγάλο βαθμό θα μειώσουμε τη φθορά και τις βλάβες του οχήματος που σηκώνει το βάρος και θα αυξήσουμε την ευελιξία του οχήματος, τη σταθερότητα, την ασφάλεια, την ευκολία των εργασιών και την ταχύτητα στις κινήσεις. Η Agromelca, s.l. είναι πρωτοπόρος στην κατασκευή πλατφορμών αλουμινίου (ευρεσιτεχνία). Με αυτή την ομπρέλα έχουμε κάνει ένα μεγάλο βήμα προς τα εμπρός στον τομέα της μηχανοποίησης της συγκομιδής και έχουμε πια απαλλαγεί από το μεγάλο θέμα του βάρους. PNA 80. Μέγεθος στόματος 0,80 m και διαμέτρου προφίλ περίπου 6 έως 6,5 m PGA 100. Μέγεθος στόματος 1,00 m και διαμέτρου προφίλ περίπου 7 έως 7,5 m PGA 125. Μέγεθος στόματος 1,25 m και διαμέτρου προφίλ περίπου 7 έως 7,5 m PGA 140. Μέγεθος στόματος 1,40 m και διαμέτρου προφίλ περίπου 7 έως 7,5 m Κατά προσέγγιση χωρητικότητα φορτίου kg (ανάλογα με τον καρπό). η σωληνοειδής κατασκευή του το κάνει την είσοδο και την έξοδο από τους χειρισμούς σε δέντρο ευκολότερη. Η διάμετρος του μπορεί να αλλάξει κατόπιν αιτήματος. (Ρωτήστε). Η γρήγορη απελευθέρωση της ομπρέλας PGA από τη συσκευή δόνησης αν ο τύπος της φυτείας απαιτεί κάτι τέτοιο (π.χ. ελιές που δεν είναι προσαρμοσμένες στη συγκομιδή με ομπρέλες). ΠΡΟΑΙΡΕΤΙΚΑ. Προφίλ με ελάχιστη γωνία (ενδείκνυται για ελιές). Εάν είναι απαραίτητο, για να κάνετε τη συλλογή το χέρι από την εξωτερική περίμετρο της ομπρέλας ευκολότερη, μπορείτε να ζητήσετε την ελάχιστη γωνία προφίλ. ΠΡΟΑΙΡΕΤΙΚΑ. Συμπλήρωμα προφίλ για να αυξηθεί η διάμετρος. Πλατφόρμα προφίλ σιδήρου Μοντέλο pnh 80 plus (προαιρετικά) προαιρετικά, στις συσκευές δόνησης VM00 και VM1 μπορείτε να εγκαταστήσετε την πλατφόρμα μοντέλο PNH 80 PLUS, με σωληνωτό σχεδιασμό κατασκευασμένη από σίδηρο.\n8 ΜΕΡΑ ΜΕ ΤΗ ΜΕΡΑ ΒΕΛΤΙΩΝΟΥΜΕ ΤΟΝ ΚΟΣΜΟ ΤΗΣ ΣΥΛΛΟΓΗΣ Ενσωματωμένη άρθρωση για στενούς χώρους φυτείας () 9 ΕΓΚΑΤΑΣΤΑΣΗ ΣΕ ΜΟΝΤΕΛΟ VM1 Προκειμένου να μπορείτε να κάνετε τη συγκομιδή με ομπρέλα σε φυτείες με πολύ μικρό χώρο, μπορούμε να ενσωματώσουμε το σύστημα άρθρωσης. Αυτή η άρθρωση μας επιτρέπει να περιστρέψουμε ολόκληρον τον συλλέκτη κατά 45º προς μία κατεύθυνση, και ως εκ τούτου μπορούμε να κάνουμε την είσοδο και την έξοδο από τους χειρισμούς των δέντρων χωρίς σημαντικές επιπλοκές. Ο ελάχιστος χώρος ώστε η άρθρωση να μπορεί να λειτουργήσει με επιτυχία είναι 5x3. Αν πρέπει να κάνουμε τη συγκομιδή σε δέντρα με την άρθρωση να λειτουργεί, η διάμετρος της ομπρέλας δεν μπορεί να υπερβαίνει τα 5 m. Έλεγχοι κίνησης και δονήσεων Οι κινήσεις και οι δονήσεις πραγματοποιούνται άνετα και εύκολα, χρησιμοποιώντας έναν ηλεκτρονικό πίνακα εξοπλισμένο με χειριστήρια και επιλογείς. Προαιρετικά, μπορεί να εγκατασταθεί ένα ηλεκτρονικό σύστημα ελέγχου κόμπρα.\n9 ΣΥΛΛΕΚΤΕΣ για ΞΗΡΟΥΣ ΚΑΡΠΟΥΣ και ΕΛΙΕΣ 10 Διαμόρφωση του υδραυλικού συστήματος Είμαστε πάντα δεσμευμένοι για την αξιοπιστία των προϊόντων μας, και ως εκ τούτου, όλα τα υδραυλικά εξαρτήματα που τοποθετούνται στους συλλέκτες μας είναι από γνωστά και κορυφαία εμπορικά σήματα ποιότητας. Για την εισαγωγή της κλασσικής έκδοσης, έχουμε σχεδιάσει ένα εντελώς νέο ηλεκτρικό και υδραυλικό σύστημα, εξοπλισμένο με τα πιο σύγχρονα υδραυλικά εξαρτήματα κορυφαίας ποιότητας. Η σειρά VMXT10 ΚΛΑΣΣΙΚΗ έχει τα εξής γενικά υδραυλικά χαρακτηριστικά: 1. 1 αριστερή δόνηση + 1 δεξιά δόνηση. 2. Φρένο δόνησης. 3. Ρύθμιση της δύναμης σύσφιξης των βραχιόνων στον κορμό. 4. άλλα χαρακτηριστικά (ρωτήστε τον διανομέα).\n10 ΜΕΡΑ ΜΕ ΤΗ ΜΕΡΑ ΒΕΛΤΙΩΝΟΥΜΕ ΤΟΝ ΚΟΣΜΟ ΤΗΣ ΣΥΛΛΟΓΗΣ Γενικά χαρακτηριστικά VMXT10 ΚΛΑΣΣΙΚΗ 11 ΧΑΡΑΚΤΗΡΙΣΤΙΚΑ VM00XT10 ΚΛΑΣΣΙΚΗ PNA 80 VM1XT10 ΚΛΑΣΣΙΚΗ PNA 80 VM2XT10 ΚΛΑΣΣΙΚΗ PGA Γρήγορη σύνδεση και απελευθέρωση της ομπρέλας Πλατφόρμα προφίλ αλουμινίου PNA kg ανάλογα Χωρητικότητα της δεξαμενής καρπών με τον καρπό (1) Στάνταρ διάμετρος προφίλ 6 6,5 m Ήχος συναγερμού στο άνοιγμα και το κλείσιμο της ομπρέλας Πίνακας χειριστηρίων Joystick + επιλογέων Χειριστήριο κόμπρα 1 δόνηση σε κάθε ΚΛΑΣΣΙΚΟ ΣΥΣΤΗΜΑ ΔΟΝΗΣΗΣ κατεύθυνση Συνεχής κυκλική δόνηση Συμπληρωματικό αντίβαρο μείωσης ισχύος Συμπληρωματικό αντίβαρο αύξησης ισχύος Ρύθμιση βραχίονα σύσφιξης και φρένου δόνησης Περιστροφή της τανάλιας Τηλεσκοπικό (επεκτάσιμο) 2ο Τηλεσκοπικό (επεκτάσιμο) Ξεχωριστή άρση από την ομπρέλα Περιστροφή πλευράς μηχανής Προσαρμογή ύψους τανάλιας Κατά προσέγγιση βάρος (ομπρέλα + δονητής) 650 kg Κατά προσέγγιση βάρος (υδραυλική δεξαμενή) Κεφαλή τριών σημείων Ειδικοί βραχίονες νεαρών δένδρων (κεφαλή 3 σημείων) Παράλληλη κεφαλή Z1O Παράλληλη κεφαλή Z2O Πλατφόρμα εγκατάστασης PNA 80 Πλατφόρμα εγκατάστασης σιδήρου PNH80 PLUS Πλατφόρμα εγκατάστασης PGA 100 Πλατφόρμα εγκατάστασης PGA 125/140 Συμπλήρωμα προφίλ (0,50 m/1 m) Ελάχιστη γωνία προφίλ (δωρεάν) άρθρωση 45º για στενούς χώρους φύτευσης (2) PNA kg ανάλογα με τον καρπό (1) 6 6,5 m 1 δόνηση σε κάθε κατεύθυνση 750 kg (δωρεάν) PGA kg ανάλογα με τον καρπό (1) 7 7,5 m 1 δόνηση σε κάθε κατεύθυνση 875 kg (δωρεάν) Η Agromelca, s.l. διατηρεί το δικαίωμα να κάνει τις τροποποιήσεις που κρίνει αναγκαίες για τα προϊόντα του παρόντος καταλόγου χωρίς προηγούμενη ειδοποίηση. () Στάνταρ (1) Χοντρός οδηγός (εξαρτάται από τον τύπο και τα χαρακτηριστικά του καρπού). (2) Με άρθρωση η διάμετρος του προφίλ δεν θα υπερβαίνει τα 5 μέτρα.\n11 ΚΑΤΑΣΚΕΥΑΣΜΕΝΟ ΑΠΟΚΛΕΙΣΤΙΚΑ ΑΠΟ ΑΛΟΥΜΙΝΙΟ Pol. Industrial Las Lagunas, PA Calaceite Teruel (Ισπανία) Τηλ Φαξ Pol. Industrial La Estación, naves Alcañiz Teruel (Ισπανία) Τηλ. και Φαξ


Machineryline » Δομικά οχήματα » Δομικά οχήματα HITACHIBOMAGCATERPILLARFABOHITACHIJCBKOMATSULIEBHERRPROMAXVOLVOXCMG\nαμφίβιοο εκσκαφείς βαθυκόροι εκσκαφείς διαμόρφωσης εκσκαφείς επί γραμμών εκσκαφείς κατεφάφισης εκσκαφείς με μακριά μπούμα εκσκαφείς με πρόσθιο πτύο εκσκαφείς με συρόμενο κάδο εκσκαφείς περίπατος ερπυστριοφόροι εκσκαφείς καδοφόροι εκσκαφείς μίνι εκσκαφείς μηχανήματα διαχείρισης υλικών τροχοφόροι εκσκαφείς φορτωτές εκσκαφείς\nL 506 L 507 L 508 L 514 L 531 L 538 L 541 L 544 L 550 L 556 L 564 L 566 L 574 L 576 L 580 L 586\nΟυκρανία Τουρκία Hνωμένα Αραβικά Εμιράτα Ισραήλ Γκάνα Ινδονησία Μεξικό\nΑποτελέσματα έρευνας: 1476 αγγελίες\nΔομικά οχήματα HITACHI: 1476 αγγελίες\nΈτος 2006 Διανυθέντα χιλιόμετρα 14000 ωρ./λειτ. Ισχύς 348 ίπποδύναμη\nΈτος 2010 Διανυθέντα χιλιόμετρα 4678 ωρ./λειτ. Ισχύς 142 ίπποδύναμη\n18.000 $ EUR ≈ 17.080 €\nΈτος 2015 Διανυθέντα χιλιόμετρα 3000 ωρ./λειτ. Ισχύς\nΈτος Διανυθέντα χιλιόμετρα 8750 ωρ./λειτ. Ισχύς\nΈτος 01/2007 Διανυθέντα χιλιόμετρα 12600 ωρ./λειτ. Ισχύς 190 ίπποδύναμη\n19.580 $ EUR ≈ 18.580 €\nΈτος 05/2003 Διανυθέντα χιλιόμετρα Ισχύς 163 ίπποδύναμη\nΈτος 2020 Διανυθέντα χιλιόμετρα 332 ωρ./λειτ. Ισχύς\nΈτος 2020 Διανυθέντα χιλιόμετρα 1595 ωρ./λειτ. Ισχύς\nΎψος ανύψωσης 15.9 μ Ακτίνα μπούμας 15.9 μ Μεταφορική ικανότητα στην άκρη του βραχίονα 0.5 τ (τόνοι)\nΈτος 2010 Διανυθέντα χιλιόμετρα 1208 ωρ./λειτ. Ισχύς\nΎψος ανύψωσης 13 μ Χωρητικότητα φορτίου 8000 κιλά\nΈτος 2005 Διανυθέντα χιλιόμετρα 4171 ωρ./λειτ. Ισχύς\nΎψος ανύψωσης 13 μ Ακτίνα μπούμας 13 μ Μεταφορική ικανότητα στην άκρη του βραχίονα 0.9 τ (τόνοι)\nΎψος ανύψωσης 15.9 μ Μεταφορική ικανότητα στην άκρη του βραχίονα 0.5 τ (τόνοι)\nΈτος 2008 Διανυθέντα χιλιόμετρα 2304 ωρ./λειτ. Ισχύς


Εθνική πόλο: Άγγιξε το όνειρο, μας γέμισε υπερηφάνεια - Radar.gr\nΕθνική πόλο: Άγγιξε το όνειρο, μας γέμισε υπερηφάνεια\nΤο αντιπροσωπευτικό μας συγκρότημα έχασε στον τελικό από τη Σερβία 13-10 και κατέκτησε το ασημένιο μετάλλιο στην Ολυμπιάδα του Τόκιο\nΗ Εθνική ομάδα πόλο έδωσε τα πάντα, οι παίκτες κατέθεσαν την ψυχή τους στο Ολυμπιακό τουρνουά, έφτασαν, για πρώτη φορά στην ιστορία, στον τελικό και πήραν το ασημένιο μετάλλιο. Σε αυτές τις δύσκολες ώρες που περνάει η χώρα μας οι παίκτες του Θοδωρή Βλάχου μας έδωσαν χαρά, μας έκαναν υπερήφανους!\nΗ ήττα στον τελικό από την Σερβία με 13-10, που κατέκτησε το χρυσό για δεύτερη συνεχόμενη Ολυμπιάδα, δεν προκαλεί απογοήτευση, ούτε πρέπει να έχουμε το κεφάλι σκυμμένο. Οι παίκτες έκαναν ότι καλύτερο μπορούσαν. Η μεγαλειώδης πορεία της Εθνικής μας όμως συνιστά υπέρβαση και τεράστια επιτυχία. Αυτό είναι το πρώτο μετάλλιο για το πόλο ανδρών σε Ολυμπιάδα.\nΟι Σέρβοι ήταν καταιγιστικοί στο πρώτο 8άλεπτο, εκμεταλλευόμενοι το γεγονός ότι δεν παίζαμε την άμυνα από ατσάλι, που μας έφερε μέχρι τον τελικό. Είναι χαρακτηριστικό πως η πρώτη περίοδος έκλεισε στο 6-3 υπέρ της Σερβίας. Η Εθνική μας, δηλαδή, δέχθηκε όσα γκολ τής έβαλε η Ουγγαρία σε ολόκληρο τον ημιτελικό!\nΣτο δεύτερο 8άλεπτο η ομάδα του Θοδωρή Βλάχου συγκεντρώθηκε και έπαιξε άμυνα, μαζεύοντας τη διαφορά, φτάνοντας, μάλιστα, σε μία επική επιστροφή, καθώς από το 7-4 έφερε τον τελικό στα ίσα, 7-7! Προς το τέλος της περιόδου δεχθήκαμε γκολ για το 8-7, για να συνεχίσουμε την προσπάθεια στο τρίτο 8άλεπτο. Ο αρχηγός Γιάννης Φουντούλης -ο οποίος είχε δύο ποινές- πέρασε στο παιχνίδι και ισοφάρισε σε 9-9, με το ματς να γίνεται θρίλερ!\nΣτο τελευταίο 8άλεπτο οι Σέρβοι ήταν πιο ψύχραιμοι και είχαν καλύτερα τελειώματα, την ώρα που οι διεθνείς μας ήταν νευρικοί και δεν είχαν καλές επιλογές στην επίθεση. Έτσι οι Σέρβοι βρήκαν τον τρόπο και «κλείδωσαν» τη νίκη και το χρυσό μετάλλιο.\nΕτικέτες: HOMEPAGE 4ΕΘΝΙΚΗ ΕΛΛΑΔΟΣΟλυμπιακοί Αγώνες ΤόκιοΠΟΛΟ


Α' ΕΛΜΕ Αιτωλοακαρνανίας: Φτάνει πια!\nΑπό την άλλη, συνεχίζεται η αποσάθρωση του κράτους πρόνοιας βάση συντονισμένου σχεδίου εξυπηρέτησης ξένων με τη χώρα συμφερόντων και με έξωθεν εντολή. Κάποιοι εντολοδόχοι και δοσίλογοι αποφάσισαν ότι η υγεία δεν είναι πλέον αγαθό για τους εργαζόμενους και πρέπει να πληρώνεται ακριβά. Κι ενώ εύκολα θα μπορούσαν να βελτιωθούν κάποια σημεία του παλιού συστήματος, αποφασίστηκε το βίαιο πέρασμα σε ένα καινούριο χωρίς λογική.\nΟι νέες αλλαγές που επιβλήθηκαν στον τομέα της υγειονομικής περίθαλψης είναι πρωτοφανείς! Η μετατροπή του ΟΠΑΔ σε ΕΟΠΥΥ έγινε χωρίς σχεδιασμό και ενημέρωση με αποτέλεσμα τη συμμετοχή ελάχιστων γιατρών στο νέο σύστημα που δεν καλύπτουν κατά τόπους ούτε τις άκρως απαραίτητες ειδικότητες.\nΣυμπληρωματικά, τίθεται πλαφόν στον αριθμό εξεταζόμενων ασθενών ανά μήνα εβδομάδα και ημέρα με αποτέλεσμα να μην καλύπτονται οι ανάγκες των ασφαλισμένων σε καμιά περίπτωση. Είναι ενδεικτικό ότι ακόμη και αν ήθελε κάποιος γιατρός με συμπληρωμένο των αριθμό επισκέψεων να εξετάσει δωρεάν έναν εργαζόμενο, δεν θα μπορούσε να συνταγογραφήσει αφού το σύστημα δεν το επιτρέπει!\nΠαρόλα αυτά, οι κρατήσεις για υγειονομική περίθαλψη συνεχίζονται σε όλους κανονικά αν και οι εργαζόμενοι καθίστανται ουσιαστικά ανασφάλιστοι!!!\nΦυσικά το πρόβλημα εντείνεται αφού ούτε τα κρατικά νοσοκομεία λειτουργούν σωστά. Δυστυχώς, αυτοί που έχουν υποθηκεύσει το μέλλον όχι μόνο των παιδιών μας αλλά και πολλών επόμενων γενεών και που αργά ή γρήγορα θα κληθούν να λογοδοτήσουν για τις πράξεις τους, φρόντισαν να διαλύσουν πριν από όλα τη δημόσια παρεχόμενη περίθαλψη υποβαθμίζοντας νοσοκομεία και Κέντρα Υγείας.\nΈχουμε ήδη ανεχτεί πολλά αλλά ΩΣ ΕΔΩ.\nΔΕΝ ΘΑ ΑΝΕΧΘΟΥΜΕ ΑΛΛΟ ΠΙΑ να προτάσσονται τα συμφέροντα των δανειστών – τραπεζιτών έναντι των αιτημάτων και δικαιωμάτων όλων των Ελλήνων.\nΔΕΝ ΘΑ ΑΝΕΧΘΟΥΜΕ ΑΛΛΟ ΠΙΑ να καταδικάζεται στην ανέχεια ο εκπαιδευτικός.\nΔΕΝ ΘΑ ΑΝΕΧΘΟΥΜΕ ΑΛΛΟ ΠΙΑ την κατάργηση της ανταποδοτικότητας στην υγειονομική περίθαλψη. Δεν είναι δυνατόν να πληρώνουμε εισφορές για υπηρεσίες που δεν μας παρέχονται.\nΔΕΝ ΘΑ ΑΝΕΧΘΟΥΜΕ ΑΛΛΟ ΠΙΑ να θυσιάζεται η δημόσια υγεία στο βωμό της δήθεν δημοσιονομικής εξυγίανσης.\nΑΠΑΙΤΟΥΜΕ ΣΗΜΕΡΑ την άρση των αδικιών του φτωχολογίου που επέβαλε μια κυβέρνηση που δεν έχει τη λαϊκή εντολή, μέχρι φυσικά την οριστική απόσυρσή του.\nΑΠΑΙΤΟΥΜΕ ΣΗΜΕΡΑ την παροχή αξιοπρεπούς και ποιοτικού συστήματος υγείας ανάλογου των εισφορών μας με ελεύθερη επιλογή γιατρού για όλους τους ασφαλισμένους, κατάργηση του χαρατσιού στα δημόσια νοσοκομεία, ακώλυτη παροχή φαρμακευτικής περίθαλψης.\nΠΡΟΕΙΔΟΠΟΙΟΥΜΕ όσους σχεδιάζουν την διάλυση του κοινωνικού ιστού ότι οι κινητοποιήσεις μας θα είναι δυναμικές.\nσε αυτό τον τόπο όλα όσα κερδίσαμε τα κερδίσαμε με πολύ αγώνα και αίμα!. Δεν μας χάρισε ποτέ κανείς τίποτε! Είναι σίγουρο πως ο αγώνας που ξεκινάμε από σήμερα δεν είναι εύκολος. Για να έχει όμως αποτέλεσμα θα πρέπει να μας βρει όλους ενωμένους. Μόνο έτσι θα μπορέσουμε να προβάλλουμε τα δίκαια αιτήματά μας και να επιβάλλουμε το δίκιο της λογικής.\nΣας καλούμε σε αγωνιστική ετοιμότητα γιατί όλοι μαζί μπορούμε να πετύχουμε τη μεγάλη ανατροπή.


NewsAuto.grFORMULA 1GP Μπαχρέιν: Ανάσταση με Ferrari (updated)\tGP Μπαχρέιν: Ανάσταση με Ferrari (updated)\t16/04/2017 19:37\tNewsAuto.gr\nΑπέρριψε πρόταση να τρέξει στην F1 o Maldonado; GP Μονακό: Ταχύτερος όλων ο Vettel στα ελεύθερα! GP Μονακό: Η F1 λάμπει αυτό το Σαββατοκύριακο! Ο Σεμπάστιαν Φέτελ κατάφερε να κερδίσει στα ίσα τις Mercedes απόψε στο Σακχίρ. Ο Γερμανός ήταν αλάνθαστος από την αρχή ως το τέλος και ταχύτερος από τα ασημί βέλη. Δεύτερος ο Χάμιλτον, τρίτος ο Μπότας ακόμη μια φορά δε στάθηκε στο ύψος των περιστάσεων ο Ράικονεν.\nΝΕΑΠοια ποδοσφαιρική ομάδα υποστηρίζει η Opel;Maserati Levante... δια χειρός NovitecΟι ενέργειες της Opel στην αυτόνομη οδήγησηΟι υπερβολές της G-Class δια χειρός BrabusΗ Geely εξαγοράζει τη LotusFORMULA 1Δεν φοβάται ο MateschitzΤο F1 Vlog του GP ΙσπανίαςΤα ελαστικά του Grand Prix Μονακό!O κόσμος της F1 σοκαρισμένος από την «επίθεση» στο ΜάντσεστερΑπείλησε και εκβίασε την οικογένεια Schumacher!ΠΑΡΟΥΣΙΑΣΕΙΣΟι αρετές της ανανεωμένης GLAΑποκάλυψη: Αυτό είναι το Skoda Karoq!LIVE: Δείτε την παγκόσμια αποκάλυψη του Skoda KaroqΚαύσιμο με τεχνολογία Active από την BP (vid)Ήρθε η… σκοτεινή πλευρά του Mercedes-Benz Vito\t© 2012-2015 NewsAuto.gr - All rights reserved / TAYTOTHTA /


(Πρώην RHEOMATRIX 150)\nΙσχυρός ρυθμιστής ιξώδους για τη παραγωγή εργονομικών υπέρρευστων σκυροδεμάτων, χωρίς διαχωρισμό και εξίδρωση ακόμα και χωρίς την ανάγκη παρουσίας λεπτόκοκκων. Η συνιστώμενη δοσολογία του MasterMatrix SDC 150 είναι από 0,1 έως 1,5% κατά βάρος συνδετικής ύλης (τσιμέντο + λεπτόκοκκα). ENG\nΜικροπυριτική παιπάλη σε αιώρημα. Η δοσολογία του MEYCO MS 685 κυμαίνεται μεταξύ 0,5 έως 5% κατά βάρος τσιμέντου του μίγματος. GR 4\n(Πρώην STABILMAC 100)\nΔιογκωτικό πρόσθετο για την παραγωγή μη συρρικνούμενων σκυροδεμάτων. Η δοσολογία του MasterLife SRA 100 είναι 20 με 40 kg/m3 σκυροδέματος. Η συνιστώμενη δοσολογία είναι 20 με 30 kg/m3. ENG\nΥποβρύχιo πρόσμικτο σκυροδέματος. Συμμορφώνεται με το πρότυπο BS 8443: 2005 - Προδιαγραφή για τον καθορισμό της καταλληλότητας των ειδικού σκοπού προσμίκτων σκυροδέματος - Πίνακας 2 -Υποβρύχια Πρόσμικτα Σκυροδέματος. Συνιστώμενη δοσολογία για τη χρήση του MasterMatrix UW 444 κυμαίνεται από 1,0 έως 3,0 kg ανά m 3 σκυροδέματος. ENG\nΣειρά χρωμάτων σε μορφή σκόνης με βάση τα συνθετικά οξείδια για χρήση στη παραγωγή έγχρωμων προϊόντων τσιμέντου. Η δοσολογία μπορεί να κυμαίνεται από 0,5 έως 6 % κατά βάρος τσιμέντου. GR\nΠρόσμικτο, σε μορφή σκόνης, βασισμένο σε ανόργανα συστατικά, κατάλληλο για χρήση στην παρασκευή ενεμάτων για την προστασία τενόντων προέντασης στο προεντεταμένο σκυρόδεμα, ή σε εργασίες πακτώσεων (τένοντες αγκυρίων, βλήτρα, καρφιά κτλ.), σε γαιώδη ή βραχώδη εδάφη. Δεν περιέχει χλωρίδια. ΑΠΟΔΟΣΗ Με την ανάμιξη 100 kg τσιμέντου, 6 kg MasterRoc FLC 100 και 34 λίτρων νερού, παρασκευάζουμε ένεμα με όγκο περίπου 68 λίτρα. GR


Trusty Cane, το μπαστούνι με LED φως που στέκεται όρθιο, σε προσφορά! | Deals365.gr\nTrusty Cane, το μπαστούνι με LED φως που στέκεται όρθιο, σε προσφορά!\n15,9€ για το πιο αξιόπιστο κι ευέλικτο μπαστούνι ''Trusty Cane'', που στέκεται από μόνο του και φωτίζει στο σκοτάδι, με περιστρεφόμενο πέλμα, φωτισμό με 3 LED & ρύθμιση ύψους, ιδανικό για πεζοπόρους, ορειβάτες και ηλικιωμένους, με παραλαβή από το κατάστημα ''Magichole'' στο Παγκράτι και με δυνατότητα πανελλαδικής αποστολής!\nΤο μπαστούνι Trusty Cane θα σας λύσει τα χέρια!\nΜε τον επαναστατικό του σχεδιασμό, στέκεται όπου κι αν το αφήσετε, είτε στο χιόνι, είτε σε χαλίκια είτε στην άμμο, ενώ παράλληλα, μπορεί να περιστρέφεται γύρω από τον άξονά του χωρίς να χάνετε την ισορροπία σας.\nΔιπλώνει όποτε θέλετε για να μην καταλαμβάνει χώρο και για να μπορείτε να το έχετε πάντα μαζί σας.\nΕπίσης, διαθέτει ενσωματωμένο φως με 3 LED (1 που φωτίζει στην ευθεία και 2 που φωτίζουν προς τα κάτω) στη λαβή του για να σας φωτίζει και να μπορείτε να περπατάτε και να απολαμβάνετε τη βόλτα σας με ασφάλεια και το βράδυ ή στο σκοτάδι.\n- Το προϊόν διαφημίζεται και στην τηλεόραση.\n- Το πιο αξιόπιστο & ευέλικτο μπαστούνι που στέκεται όρθιο από μόνο του και φωτίζει στο σκοτάδι.\n- Διαθέτει περιστρεφόμενο πέλμα, φακό LED και ρύθμιση ύψους.\n- Ελαφρύ, ανθεκτικό, ιδανικό για πεζοπόρους, ηλικιωμένους και ορειβάτες.\nΤο Deal περιλαμβάνει αναλυτικά: ένα μπαστούνι ''Trusty Cane''.


Κορφιάτικο: Εχθροί των ΗΠΑ Καραμανλής-Σαμαράς;\nΗ απανταχούσα Μπάιντεν (βλέπε: Σκανδαλώδης παρέμβαση Μπάιντεν-εκβιασμός στην ίδια τη δημοκρατία!), περί κυρώσεων σε όσους υπονομεύσουν τη συμφωνία των Πρεσπών καθώς θα απειληθεί η εθνική ασφάλεια των ΗΠΑ, έρχεται να υπενθυμίσει ότι η γεωπολιτική τους στρατηγική είναι συγκεκριμένη και δεν αλλάζει είτε κυβερνάει δημοκρατικός είτε ρεπουμπλικάνος.\nΌχι και τόσο, όμως, για τους μητσοτακικούς κλακαδόρους που βαυκαλίζονταν ότι με το που φύγει ο... φασίστας Τραμπ και έρθει ο... δημοκράτης Μπάιντεν, θα φυσήξει ούριος άνεμος στα πανιά της πατρίδας.\nΜε τον μπάρμπα-Τζο, με όχι και τόσο δημοκρατικές διαδικασίες, να τους υπενθυμίζει πως έχει η κατάσταση με τους Σκοπιανούς σε περίπτωση που θελήσουν να σηκώσουν ανάστημα (λέμε τώρα).\nΠρος τα εκεί (βγάζουν μάτι τα συμφραζόμενα), κινείται κι όσον αφορά τα ελληνοτουρκικά.\nΘα φανεί ολοκάθαρα την ερχομένη εβδομάδα κατά τη διάρκεια των συναντήσεων κορυφής μεταξύ των τριών πλευρών.\nΚαι κάπου εκεί, όσοι Έλληνες έχουν τα μάτια ανοιχτά, θα αντιληφθούν ότι το ζητούμενο δεν είναι αν θα ακρωτηριαστεί η εθνική μας κυριαρχία, αλλά πόσο.\nΑς ελπίσουμε να παραμείνει ως έχει η Πελοπόννησος, μήπως και καταφέρουμε να αντιγράψουμε έστω και στο ελάχιστο τους ηρωικούς προγόνους μας.\nΠάντως, προξενεί ιδιαίτερη εντύπωση το... timing που επέλεξε ο Μπάιντεν για να στείλει το... τελεσίγραφο των Πρεσπών.\nΕνώ δηλαδή ο Μητσοτάκης ιδροκοπάει για να μαζέψει πιθανές διαρροές (πέρα από των Καραμανλή-Σαμαρά εννοείται), για να μην απειληθεί η δεδηλωμένη ενόψει της κύρωσης των... εκκρεμοτήτων με τα Σκόπια.\nΆρα αν κρίνουμε από τη... βαρυσήμαντη τοποθέτησή της, οι δύο πρώην πρωθυπουργοί δεν κινδυνεύουν με κυρώσεις.\nΠάλι κάλα, γιατί προς στιγμήν ανησυχήσαμε.\nΚι όλα αυτά την ώρα που οι Σκοπιανοί κατέβηκαν στο Euro 2020 με φανέλα… Football Federation of Macedonia.\nΆραγε ποσό ακόμη θα ξευτιλιστείτε... νεοφιλελεύθερα αδέρφια;


Η αντίστροφη μέτρηση για την εξεύρεση αξιόπιστης και υγειούς λύσης για τον ποδοσφαιρικό Ηρακλή έχει αρχίσει, οπότε αυξάνονται και οι «ζυμώσεις». Οι «κυανόλευκοι» έχουν ήδη στα χέρια τους την τελική πρόταση της ομάδας της Τρίγλιας, όπως έγραψε το metrosport.gr αποκαλύπτοντας και τους όρους στο ενδεχόμενο της ολοκλήρωσης του deal, την οποία τους μετέφερε ο πρώην διοικητικός παράγοντας Κώστας Ιωακειμίδης.\nΗ πρόταση αυτή προς το παρόν μπαίνει στο συρτάρι, πρώτον γιατί άλλη είναι η προτεραιότητα της διοίκησης του Γ.Σ. και δεύτερον γιατί δεν υπάρχει το απαιτούμενο μπάτζετ για την εξαγορά του ΑΦΜ της ομάδας της Χαλκιδικής.\nΠοια είναι η προτεραιότητα του Γ.Σ.; Να πεισθεί η ΕΠΟ να αποκαταστήσει την αδικία που έγινε τα προηγούμενα χρόνια σε βάρος των «κυανολεύκων». Χτυπήματα τα οποία, μαζί με τα παραγοντικά λάθη, οδήγησαν την ομάδα στη σημερινή της κατάσταση.\nΟι άνθρωποι του Ηρακλή έχουν ανοίξει δίαυλο επικοινωνίας με την ΕΠΟ με συγκεκριμένη ατζέντα και κύριο στόχο να επιτραπεί σε μία ομάδα που θα «χτιστεί» πάνω στον νέο ΑΦΜ του «Γ.Σ. Θεσσαλονίκης ο Ηρακλής» να αγωνισθεί σε όσον το δυνατόν μεγαλύτερη κατηγορία. Αυτή η λύση σύμφωνα με τη διοίκηση του Ηρακλή θα αποτελεί αξιοπρεπή συνέχεια της ιστορίας της ομάδας, ενώ όλες οι άλλες θα είναι προϊόν που δεν θα εκφράζει τον κόσμο του. Μάλιστα υπάρχει η αισιοδοξία ότι σ’ ένα τέτοιο σενάριο θα ευαισθητοποιηθούν χρηματοδότες για να υποστηρίξουν το εγχείρημα, καθώς αυτή τη στιγμή δεν υπάρχει ισχυρός οικονομικός αιμοδότης. Στην περίπτωση που δεν καρποφορήσει αυτό το σενάριο, τότε αναγκαστικά και αν βεβαίως έχει εξευρεθεί το απαιτούμενο μπάτζετ, ο Γ.Σ. θα στραφεί στη λύση της εξαγοράς ΑΦΜ.\nΟ Γ.Σ., με ανακοίνωση του στο fb, επιχείρησε να αποδυναμώσει τις «δεμένες» αποκαλύψεις του metrosport.gr, προφανώς για να διασκεδάσει την απουσία ύπαρξης αξιόπιστου χρηματοδότη.\n«Για τελευταία φορά ο Γ.Σ. ΗΡΑΚΛΗΣ επαναλαμβάνει πως, όταν θα υπάρξει οποιαδήποτε εξέλιξη για το μέλλον του ποδοσφαίρου στον σύλλογο μας, ο φίλαθλος κόσμος του ΗΡΑΚΛΗ θα ενημερωθεί με σχετική ανακοίνωση από το Δ.Σ του ΓΣ ΗΡΑΚΛΗΣ ΘΕΣΣΑΛΟΝΙΚΗΣ και μέσω της γενικής συνέλευσης» τονίζεται στην ανακοίνωση, κι αυτό είναι αυτονόητο. Πέραν αυτού όμως οι οποιεσδήποτε συζητήσεις και επαφές γίνονται αποτελούν είδηση η οποία ενδιαφέρει τον κόσμο του Ηρακλή που αγωνιά. Και η δημοσίευση τους είναι η αρχή της δημοκρατίας και αναφαίρετο δικαίωμα των δημοσιογράφων.\nΑπόλυτη επιβεβαίωση: Παραμένει στον Ηρακλή ο Σκουρτόπουλος


Εως 14/6 οι αιτήσεις για τις θέσεις στα Ελληνικά Πετρέλαια - e-dimosio.gre-dimosio.gr\nΕως 14/6 οι αιτήσεις για τις θέσεις στα Ελληνικά Πετρέλαια\nPublished: 8 Ιούνιος, 20212:10 μμ\nΟ Όμιλος Εταιρειών Ελληνικα Πετρελαια, επιθυμεί να προσλάβει προσωπικό για την κάλυψη θέσεων εργασίας στις Βιομηχανικές Εγκαταστάσεις Ασπροπύργου, Θεσσαλονικης και Ελευσίνας.\nΑυτη την περιοδο είναι ανοιχτές οι παρακάτω θέσεις: Χειριστές Λειτουργίας Βιομηχανικών Εγκαταστάσεων Ασπροπύργου – Ελευσίνας (ΚΩΔ. ΘΕΣΗΣ: ΧΛΝ). Δοκιμαστές Χημείου Βιομηχανικών Εγκαταστάσεων Ασπροπύργου – Ελευσίνας (ΚΩΔ.ΘΕΣΗΣ: ΔΧΝ). Πυροσβέστες – Οδηγοί Βιομηχανικών Εγκαταστάσεων Ασπροπύργου – Ελευσίνας (ΚΩΔ. ΘΕΣΗΣ: ΠΟΝ). Πλοίαρχοι – Υπεύθυνοι Προβλήτα Βιομηχανικών Εγκαταστάσεων Ασπροπύργου – Ελευσίνας (ΚΩΔ.ΘΕΣΗΣ: ΥΠΝ). Χειριστές Λειτουργίας Βιομηχανικών Εγκαταστάσεων Θεσσαλονίκης (ΚΩΔ. ΘΕΣΗΣ: ΧΛΒ). Πυροσβεστες – Οδηγοί Βιομηχανικών Εγκαταστάσεων Θεσσαλονίκης (ΚΩΔ. ΘΕΣΗΣ: ΠΟΒ). Πλοιαρχοι – Υπεύθυνοι Προβλήτα Βιομηχανικών Εγκαταστάσεων Θεσσαλονίκης (ΚΩΔ.ΘΕΣΗΣ: ΥΠΒ).\nΟι ενδιαφερόμενοι που πληρούν τις προϋποθέσεις καλούνται εως 14/6, να συμπληρώσουν και να υποβάλουν την ηλεκτρονική αίτηση πρόσληψης, αφού πρώτα κάνουν ΣΥΝΔΕΣΗ / ΕΓΓΡΑΦΗ στο σύστημα. Να συμπληρώσουν τα υποχρεωτικά πεδία με την ένδειξη του αστερίσκου (*). Να επισυνάψουν ηλεκτρονικά και μόνο, όλα τα δικαιολογητικά που πιστοποιούν τα απαραίτητα προσόντα / προϋποθέσεις, καθώς και την εκπλήρωση των στρατιωτικών υποχρεώσεων για τους άρρενες υποψήφιους, σε ψηφιακή μορφή.\nΑιτήσεις που θα υποβάλλονται με άλλο τρόπο εκτός του ηλεκτρονικού δε θα γίνονται αποδεκτές. Οι υποψήφιοι, που θα υποβάλουν αίτηση πρόσληψης χωρίς να πληρούν όλα τα παραπάνω αναφερόμενα απαραίτητα προσόντα / προϋποθέσεις της θέσης ή σε περίπτωση ακύρωσης της αίτησής τους λόγω των προαναφερόμενων, δεν θα λάβουν ειδοποίηση από την Ελληνικά Πετρέλαια Α.Ε.Για περισσότερες πληροφορίες ή διευκρινίσεις οι υποψήφιοι μπορούν να στείλουν email στην ηλεκτρονική διεύθυνση recruitment@helpe.gr.\nΠροηγούμενο Προηγούμενο άρθρο Πρακτική άσκηση στις εταιρείες Tesla και Παπαστράτος\nΕπόμενο Επόμενο άρθρο: Πανελλαδική απεργία 10/6: Πώς θα κινηθούν τα ΜΜΜ


Τσιμπολογάτε επειδή νιώθετε άσχημα; Οκτώ τρόποι να το αντιμετωπίσετε - Giortazo.gr\nΤσιμπολογάτε επειδή νιώθετε άσχημα;\nΠοιοι είναι οι τρόποι να το αντιμετωπίσετε\nΤι είναι αυτό που μας οδηγεί σχεδόν αυτόματα στο ψυγείο όταν νιώθουμε θυμό, στεναχώρια ή απογοήτευση.\nΌλα τα συναισθήματα είναι ένα σημαντικό κομμάτι μας. Μάς λένε πράγματα για τον εαυτό μας, μάς βοηθούν να βρούμε τον δρόμο μας στις σχέσεις και τον κόσμο γύρω μας.\nΜπορεί να ανησυχείτε ότι το να αναγνωρίζετε τα επώδυνα συναισθήματα ή να ζητάτε βοήθεια είναι σημάδια αδυναμίας, αλλά η αλήθεια είναι ότι η άμεση αντιμετώπιση των συναισθημάτων οδηγεί στην ανοχή τους. Αντίθετα, η αποφυγή μπορεί να διατηρήσει έναν φαύλο κύκλο, όπως αυτός της συναισθηματικής υπερφαγίας.\nΑπό την στιγμή, λοιπόν, που δεν γίνεται να «ξεφορτωθούμε» τα συναισθήματά μας, θα πρέπει να ζήσουμε με αυτά. Κάθε συναίσθημα είναι προσωρινό και μάς λέει κάτι διαφορετικό. Με την εξάσκηση, μπορούμε να μάθουμε πώς να εντοπίζουμε και να διαχειριζόμαστε τα επώδυνα συναισθήματα χωρίς να καταλήγουμε να τσιμπολογάμε συνεχώς και απερίσκεπτα.\nΠώς γίνεται αυτό; Οι ψυχολόγοι Δρ Marson και Δρ Keenan-Miller προτείνουν οκτώ βήματα:\nΗ αντίληψη της παρουσίας των συναισθημάτων δεν είναι ποτέ λάθος. Αλλά συμπεριφορές όπως το τσιμπολόγημα, όταν αυτά είναι ισχυρά μπορούν να επιφέρουν προβλήματα. Αντίθετα, παρατηρήστε την αυξομείωση της έντασής των συναισθημάτων, πότε έρχονται και πότε φεύγουν.\nΠρος στιγμήν μπορεί να φαίνεται τρομακτικό, αλλά όταν επιτρέψετε ακόμα και σε τόσο έντονα συναισθήματα μια κάποια ελευθερία ώστε να κάνουν τον κύκλο τους χωρίς παρεμβολές, θα αρχίσετε να βλέπετε ότι είναι προσωρινά και να αναπτύσσετε αυτοπεποίθηση ότι μπορείτε να ανεχτείτε.


ΦΛΩΡΙΝΑ Οι υποψήφιοι βουλευτές του κόμματος "ΔΗΜΙΟΥΡΓΙΑ ΞΑΝΑ – ΘΑΝΟΣ ΤΖΗΜΕΡΟΣ" στην Δυτική Μακεδονία - ΡΑΔΙΟ ΦΛΩΡΙΝΑ ΑΚΟΥΓΕΤΑΙ ΚΑΙ ΔΙΑΒΑΖΕΤΑΙ ΡΑΔΙΟ ΦΛΩΡΙΝΑ ΑΚΟΥΓΕΤΑΙ ΚΑΙ ΔΙΑΒΑΖΕΤΑΙ: Οι υποψήφιοι βουλευτές του κόμματος "ΔΗΜΙΟΥΡΓΙΑ ΞΑΝΑ – ΘΑΝΟΣ ΤΖΗΜΕΡΟΣ" στην Δυτική Μακεδονία\nΟι υποψήφιοι βουλευτές του κόμματος "ΔΗΜΙΟΥΡΓΙΑ ΞΑΝΑ – ΘΑΝΟΣ ΤΖΗΜΕΡΟΣ" στην Δυτική Μακεδονία\nΣτον Νομό Γρεβενών ο υποψήφιος είναι ο :\n1. Λάζος Κωνσταντίνος του Χρήστου.\nΣτον Νομό Καστοριάς οι υποψήφιοι είναι οι παρακάτω :\n1. Γουδής Ναούμ του Βασιλείου.\n2. Μάνου Αλεξάνδρα του Ορφέως – Γεωργίου.\nΣτον Νομό Κοζάνης οι υποψήφιοι είναι οι παρακάτω :\n1. Καραδήμου Αλεξάνδρα του Χρήστου.\n2. Κωστάκη Δήμητρα του Κωνσταντίνου.\n3. Μελλιόπουλος Γεώργιος του Νικολάου.\n4. Μπλέτσης Βασίλειος του Παναγιώτη.\n5. Πλιάτσιος Νικόλαος του Κωνσταντίνου.\nΣτον Νομό Φλώρινας υποψήφιοι είναι οι παρακάτω :\n1. Αμανατίδου Αναστασία του Νικολάου.\n2. Νικολαίδης Θεοκλής του Δημητρίου.


Για την πρόταση νόμου για τις αμβλώσεις. Της Σκεύης Κουκουμά\nΚάποιοι συμπολίτες μας προσπαθούν να συγκεντρώσουν υπογραφές προκειμένου να ματαιώσουν την πρόταση νόμου που κατατέθηκε στη Βουλή για τον εκσυγχρονισμό της νομοθεσίας που διέπει τις αμβλώσεις.\nΣτέλλουν μάλιστα οργισμένα μηνύματα καλώντας να μην ψηφιστούν οι βουλευτές που θα ψηφίσουν την πρόταση, η οποία κατατέθηκε από τις Κοινοβουλευτικές Ομάδες του ΑΚΕΛ και του ΔΗΚΟ, τους βουλευτές του ΔΗΣΥ Στέλλα Κυριακίδου και Ρίκκο Μαππουρίδη και τη βουλευτή της ΕΔΕΚ Ρούλα Μαυρονικόλα. Ορισμένοι από τους αντιδρούντες διακατέχονται από ένα θρησκοληπτικό φανατισμό, που προφανώς εμποδίζει κάθε είδους σοβαρό διάλογο. Υπάρχουν όμως και εκείνοι που ενδιαφέρονται να ακούσουν επιχειρήματα.\nΤέλος, θεωρώ ότι συμφωνούμε όλοι ότι το σημαντικότερο είναι να μειωθούν οι ανεπιθύμητες εγκυμοσύνες. Εμείς άλλωστε πιστεύουμε ότι το ιδανικό μέσο άσκησης του δικαιώματος της γυναίκας στην επιλογή αν και πότε θα γίνει μητέρα είναι ο οικογενειακός προγραμματισμός και η αντισύλληψη, όχι οι αμβλώσεις. Πρέπει λοιπόν να αναβαθμίσουμε τη σεξουαλική εκπαίδευση στα σχολεία και να την εντάξουμε παιδαγωγικά προσαρμοσμένη και επιστημονικά θεμελιωμένη σε όλο το φάσμα του Αναλυτικού Προγράμματος, ακόμα και από την προσχολική ηλικία. Άραγε πόσοι από όσους αντιδρούν στην συγκεκριμένη πρόταση νόμου, δείχνουν την ίδια ευαισθησία για το γεγονός ότι η Εκκλησία και διάφοροι συντηρητικοί κύκλοι αντιτάσσονται στην σεξουαλική εκπαίδευση ενώ υπάρχει και πισωγύρισμα από τα βήματα που είχαν γίνει τα προηγούμενα χρόνια στην εκπαίδευση;\nΓράφει: Σκεύη Κουκουμά\nPrevious Article Για να μην φύγουν άλλες… Της Σκεύης Κουκουμά\nNext Article 1974 και βιασμοί γυναικών: Για αυτές που δεν μίλησε κανένας. Της Σκεύης Κουκουμά